COVID-19k eragindako osasun-krisia kudeatzeko alarma-egoera deklaratzen duen martxoaren 14ko 463/2020 Errege Dekretua indarrean sartzearekin, martxoaren 27an Hernanin egitekoa genuen jardunaldia atzeratu beharrean gaude. https://www.boe.es/buscar/doc.php?id=BOE-A-2020-3692\nOraingoz, osasun krisi horri aurre egiteko berehalako neurri eraginkorrak hartzeak hamabost egun natural iraungo dituela aurreikusi dute. Hala ere, litekeena da beste egun batzuetan luzatzea. Horregatik, atzerapena, ordezteko aurreikusitako datarik gabe egiten dugu. Ebazpen berriak ezarri ahala, bat datozen erabakiak hartuko ditugu.\nHau ez da kontu berria. Badugu aurreko kasuen berri, bai denboran naiz espazioan banatuak, nun aukera honi ekin zaion. Horietako batzuk aztertuko ditugu. Baina, gainera, hori gauzatzeko modu berritzaile bat proposatuko dugu baita, Gipuzkoako baso-jabetzarentzat sortzen ari dena.\nEzarritako baso-zaintza bateratuko kasu batzuk aztertzeko jardunaldi bat antolatu eta Gipuzkoarako aukera berritzaile bat erakustea.\nJardunaldia hiru zatitan banatuko da: bata, goizeko lehen orduan, ekitaldiaren antolatzaileek sarrera labur bat egin ondoren, Espainiako estatuan ezarritako esperientzia batzuk aurkeztuko direna. Bestea, kafea hartzeko etenaren ondoren, kasu hurbilagoak aurkeztuko direna. Eta azkena, bazkaltzeko etenaldiaren ondoren, Gipuzkoarako proposamen berritzaile baten aurkezpenari ekitekoa.\n2020ko martxoak 27, ostirala. Orona Fundazioaren areto nagusian, Hernani (Gipuzkoa)\n08:45 Jardunaldiaren aurkezpena Basoa Fundazioa, Eusko Jaurlaritza eta Foru Aldundietako erakunde karguen eskutik\n09:45 Esperientzia urrunagoak Jorge Manuel Bouzas Tomé Galiziako Baso Jabeen Elkarteko teknikaria (SOFOR koordinatzailea)\n10:20 Tomás Sánchez Pellicer Agresta S. Coop.eko bazkide sortzailea eta teknikaria, Cabeza de Hierro mendiaren (Los Belgas) kudeatzaile gisa\n10:55 Pedro Agustín Medrano Ceña Soriako Baso Jabeen Elkarteko zuzendari teknikoa (Bazkideen mendiak)\n11:30 Galderak eta eztabaida Baso ingeniari tekniko eta baso eta ingurune natural ingeniaritza graduatuen buru autonomikoa (moderatzaile)\nAtsedenaldia (12:05 – 12:30)\n12:30 Hurbileko esperientziak Kepa Pérez Urraza eta Juan Goti Elejalde UPV/EHUko Didkatika eta Eskola Antolakuntza Saileko irakasle 30 urtez eta Baso eta higiezinen jabetzak kudeatzeko enpresako gerentea (Patronos del Valle de Zeberio Sto. Tomas de Olabarrieta S.L. partaide)\n13:05 Mikel Mari Karrera Egialde UPV/EHUko Zuzenbide Zibil Saileko Unibertsitate irakasle titularra (Leitzaran bailarako Elduaingo oihanak kudeatzeko elkarteak)\n13:40 Juan Miguel Villarroel Garcia eta Eduardo Montero Eseverri Foresna-Zurgaiaren gerentea eta Nafar taldekatzetako teknikari arduraduna\n14:15 Galderak eta eztabaida Mendi Ingeniarien Elkargo Ofizialeko buru autonomikoa (moderatzaile)\nBazkaria (14:50 – 16:00)\n16:00 Proposamen berritzailea Fernando Otazua Mendizabal Gipuzkoako Baso Jabeen Elkarteko (GEBE) zuzendari teknikoa\n17:00 Galderak eta eztabaida Baskegurreko zuzendaria (moderatzaile)\n17:30 Jardunaldiaren itxiera USSEko zuzendaria (aurkezle)\nhautatutako jatorriajabeakudeatzaileaikasleaprentsaindustria eta garapenabaso-sektoreaadministrazioabeste batzuk


Pertsonen segurtasuna eta autonomia gizarte zerbitzuetan, eztabaidagai. Deia, Noticias de Bizkaia\nAldundiak antolatutako jardunaldia\nPertsonen segurtasuna eta autonomia gizarte zerbitzuetan, eztabaidagai\nJardunaldian 200 parte hartzaile baino gehiago egon dira\ndeia.eus - 2018(e)ko apirilaren 23a, astelehena - 13:06etan eguneratua\nPertsonen segurtasuna eta autonomia gizarte zerbitzuetan, eztabaidagai.\nBizkaiko Foru Aldundiko Gizarte Ekintza Sailak jardunaldi tekniko berri bat egin du, gizarte zerbitzuen "Segurtasunari eta Autonomiari" buruzkoa. Jardunaldian 200 parte hartzailetik gora egon da. Batik bat Bizkaiko lurralde historikoan erantzukizun publikoko gizarte zerbitzuak kudeatzen dituzten erakundeetako profesionalei zuzenduta egon da, gizarte zerbitzuen etengabeko hobekuntza bultzatzeko helburuarekin. Horrela, segurtasun fisikoaz gain, ingurunea eta pertsona zaurgarrienak "ondo eta pozik" egoteko behar diren harreman seguruak aztertu nahi ziren.\nBILBO. Jardunaldiaren hasieran, Isabel Sánchez Robles gizarte ekintzako foru diputatuak nabarmendu du segurtasuna ezinbesteko premia dela pertsona guzti-guztientzat, baita gizarte zerbitzuetan beraiekin lan egiten dugun pertsona guztientzat ere: "ahultasun, zaurtasun edota mendetasun egoera batean dauden pertsonei arreta egitea ez da bakarrik haien segurtasun fisikoa zaintzea edo osasun biologikoa jagotea". Sánchez Roblesek erantsi duenez, "ondo bizitzen, ondo trataturik sentitzen eta euren bizi-proiektua garatzen laguntzeko, horrez guztiaz gain, ingurune eta harreman seguruak eskaini behar zaizkie, euren bizitzako une honetan ahalik eta hoberen eta zoriontsuen senti daitezen".\n"Segurtasun-premia hori, noski, segurtasun fisikoari dagokio, baita pertsonek segurtasun psikologikoa, emozionala edota juridikoa sentitu ahal izateari ere. Hori pertsonarengan zentratutako arreta batean egiteak, modu berean, segurtasunaz, arriskuaz eta autonomiaz jardutea dakar", gaineratu du, bukatzeko.\nJardunaldian, Bilboko Euskalduna Jauregian egin dena, pertsona baten parte hartzea nabarmendu behar dugu: Lourdes Bermejo, Hezkuntzako Zientzietako doktore eta gerontologoa, gizarte esku hartze integralean aditua. Pertsonen segurtasunari eta askatasunari buruzko gogoetak azaldu ditu, pertsona erdigune duen arretaren alorrean.\nGainera, "Harreman eta espazio seguruetan lagun egiten eta arreta ematen dugu" dokumentua aurkeztu du Bizkaiko Foru Aldundiko Ikuskapen eta Kontrol Zerbitzuko buruak. Amaitzeko, mahai-inguru bat egin da, partaide hauekin: Rafael Armesto abokatua, Bizkaiko Gizarte Esku Hartzeko Etika Batzordeko kidea;Lourdes Zurbanobeaskoetxea, Foru Aldundiko Balorazio eta Orientazio Zerbitzuko burua eta Bizkaiko Gizarte Esku Hartzeko Etika Batzordeko burua;eta Mª Esther Arza, Elorrio foru laguntza zentroko zuzendaria.


Araba-Eus - Ignacio Aldecoa Kultura Etxea - Vitoria-Gasteizko Liburutegi Publikoa\nNOBEDADEA!: Taldean lan egiteko areto berria >\nIkasteko eta lan akademikoak taldean egiteko soilik erabil daiteke aretoa.\nIrekitze egutegia. 2019 - Ignacio Aldecoa Kultura Etxea >\nKatalogoa erabiltzen ikasi >\nSar zaitez katalogoan zure maileguak berriztatzeko\nJarrai iezaiozu esteka honi katalogoa erabiltzen ikasteko: berriztapenei buruzko zalantzak argitzeko, nola bilatu, nola erreserbatu, nola komentatu nahi duzuna zure liburutegiari...\nHaur saila: maiatzeko jarduerak: TORLOJUAK liburuaren aurkezpena eta "Baratze txiki bat etxean" tailerra >\nIrakurketa erraza >\nIrakurketa erraza irakurtzeko eta/edo ulertzeko arazoak dituzten pertsonek irakurri eta ulertu ahal izateko eta kontu handiz egindako irakurgaiak, ikus-entzunezkoak eta multimedia materialak eskaintzeko era bat da. [+ irakurri]\nZER DA ELIBURUTEGIA? >\nTUMBLEBOOKak haur sailean >\nIrakurri, jolastu eta beste hizkuntza batzuk praktikatu [ argibide gehiago... ]\nIgnacio Aldecoa Kultura Etxeak eskertzen du bere funtsak aberastu eta eguneratzen, komunitatearen interesak asebetetzen eta egun dituen bildumak osatzen lagun dezaketen dokumentuen dohainitzak.\nIgnacio Aldecoa Kultura Etxeko estatistikak >\nHelbide honetan estatistikak kontsulta ditzakezu Ignacio Aldecoa Kultura Etxeko arlo desberdinei buruz, esaterako: zenbat erabiltzaile joan eta etortzen den, zenbat mailegu egiten den, zer ale erabil daitezkeen kontsultatarako edota mailegutarako, zer kultura jarduera egiten den Kultura Etxean…\nZaharberrikuntza Zerbitzuko Liburutegira sarbidea >\nZaharberrikuntza Zerbitzuko Liburutegiko funtsak kontsultatu ahal dituzu Kultura Etxeko katalogoan.


Nola jakin behia beteta dagoela? - Ahotsak.eus\nNola jakin behia beteta dagoela? Denbora batean ezin da jakin behia beteta dagoen ala ez. Hiru bat hilabete behar izaten dira ziur jakiteko. Geratzen ez bada, hiru astera berriz izko eske hasten da behia. 9 hilabete behar izaten ditu txahala egiteko. Txahala egin aurretik, behia antzutu egiten da, esne gabe gelditzen da. Txahala egiten duenean berriz etortzen zaio esnea: lehenengo horitza eta gero esnea. Txahalak, ahal duen bitartean esnea nahi izaten du, baina poliki-poliki bedarra eta pentsua jaten irakatsi behar zaio.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AB-317-025 kodeko bideoa nahi duzula aipatzea: ahotsak@ahotsak.eus\nDenbora batean ezin da jakin behia beteta dagoen ala ez. Hiru bat hilabete behar izaten dira ziur jakiteko. Geratzen ez bada, hiru astera berriz izko eske hasten da behia. 9 hilabete behar izaten ditu txahala egiteko. Txahala egin aurretik, behia antzutu egiten da, esne gabe gelditzen da. Txahala egiten duenean berriz etortzen zaio esnea: lehenengo horitza eta gero esnea. Txahalak, ahal duen bitartean esnea nahi izaten du, baina poliki-poliki bedarra eta pentsua jaten irakatsi behar zaio.\n- Galdera: Eta zelan jakitzen da behixa beteta daguan edo ez?\n- A! Hori, hori igual pixkatian ez. Hori, hiru bat hillabete biharko jok igertzeko beterinarixuak eta be. Hiru bat hillebete.\n- Nerea: Bueno, ba, da bueltatzen dan edo ez jakitzia…\n- Hiru astera atzera bueltatzen dok bestela! Hiru astera! Behixa geratuta ez bajaok, hiru astera, atzera iskuan eske. Geratzen ez bada… Orduan, hiru astera bueltatzen ez bada, ba, geratutakua. Baiña igual faillo egoten dok sarrittan! Ta gero, ba, eitten jako, ba, bueno, beterinarixo [bateri] erakutsi edo… Behin sei hillebetera ezkero norberak be bai, “tak!” tripan sakatu pixkat eskuakin holan ta “tak! tak!” ostikadia edo mobimentua edo… Edo esnia bajatu dala edo! Esnia behera bajatzen bada, ya seiñia barrukua…\n- Ta segiduan igartzen dozu mobimentua daguala barruan?\n- Sei bat hillebetekin bai! Ez, hara arte ez. Beterinarixuak, eskua sartzen detsa beterinarixuak eta… Eskua sartu ta… hiru bat hillebetekiñ edo. Baiña, jeneralian holakorik ez dok eitten, ba, ze… azalduko dok!\n- Ez dau prixarik…\n- Ez, jeneralian ez da…\n- Zenbat hillabete bihar izaten dittu umia jaixotzeko?\n- Nerea: baiña lehenago antzutu eitten da…\n- Bai ba! Txahala ein baiño lehenago antzutu eitten dok behixa!\n- Zer da antzutu?\n- Esnia gastau! Esnia behera, behera, behera ta atzenian ya bapezera! Normalian! Txahala aurrera badoia, esnia bajatu ein bihar dok. Normala! Ta azkenian, ba, antzutu. Hiru bat hillebetera antzututa komeni jakok behixari! Sei hillebete… jaitxi ta hiru hillebete txahala ein baiño lehenago antzututa hobe! Bestela…\n- Nerea: Geruago ta gitxiago jaitxi, gabian bakarrik edo goixian bakarrik, ta holan gitxittu eitten jako ta… Ez?\n- Vicente: Bai, egun bittik behin, ta gero hirutik behin-edo, ta gero laga ta kitto.\n- Orduan, lagundu eitten detsazue antzutu deiñ?\n- Bai, sarrittan bai. Nahiz ta askotan eurok antzutzen dittuk bihar baiño bizkorrago igual, uste baiño bizkorrago igual ta akabo.\n- Osake, “antzutu” da esne barik geldittu.\n- Esne barik geratu, bai.\n- Eta gero noiz etortzen jako berriz?\n- Ba txahala eindakuan!\n- Bertan egunian…\n- Bertan egunian hori horitzori-edo hasten dok; eta kontinuo emon bihar jok, gitxi edo asko. Batzuk gitxi eta beste batzuk asko ta beste batzuk gehixago; baiña txahala eiñ arte hari ezin leikixok esnerik kendu.\n- Eta beteta daguan behixa antzutzen baldin bada, eta aurretik beste txahal bat baldin badaka, jarraitzen dau esniakin edo kendu eitten detsazue txahala edo… Zelan izaten da?\n- Zelan? Kanpuan dabillenari edo…\n- Ba, ez dakit ba: txahal bat oiñ jaixo ta txahalari esnia emoten badago ta berriz betetzen bada…\n- Bai, baiña antzutzen dok baiña! Antzutu eitten dok eta laga ein bihar harek be eratiari! Onduan badabil be…\n- Dana dala, zenbat denporan hartzen dau txahalak esnia?\n- Ez dakit ba. Kanpuan dabillenak zenbat, noiz… sei bat hillebetera…\n- Nerea: Batzuk holakotxe behixak egoten dia errapetik esnia eraten…\n- Bai, kanpuan dabillenak ba…\n- Nerea: Kortan diferentia da. Kortan dagozenak, norberak nahi dabenian…\n- Bai, kanpuan dabillenak zelako behixa dan… Nekez antzutzen bada, ba, hantxe igual! Sei hillabetekin be eraten “Txu, txu, txu, txu!”, kurioso-kurioso. Litro bi igual, edo tantan bi igual, baiña…! Ta hantxe.\n- Baiña bedarra be jango dabe…\n- Bai! Jango ez dabe ba bedarra…!\n- Noiz hasten dira bedarra jaten?\n- Bedarra jaten hillebete orduko horrek, kanpuan dabizenok. Puntatxua eta…\n- Eta kortakuak?\n- Kortakuak be… Hillebete orduko bedarrondo pixkat edo jaten… Zahixa-edo bota, ta hantxe…\nSariak irabazten zituen zezen dotorea\nHazitarako idiskoa baserrietan txandaka zaintzen zuten\nBehien gaixotasunak: lanparoia\nIdiekin karretero eta probetan\nSoroko lanak eta tresnak


Sukaldaritza modernoa ez da ederra, baizik eta funtzionala. Gela honetako espazioa, familia guztiek denbora asko igarotzen dute, ahalik eta ondoen antolatu behar da. Bereziki, gela horren argiztapenari aplikatzen zaio. Hori dela eta, oso garrantzitsua da sukaldean argiztapena erabiltzea.\nBacklight sukaldeko countertops\nZer nolako argiztapena sukaldean aukeratu behar duzu? Backlight countertops eta lan-gainazalak - LED zinta erabiltzeko aukera sukaldea nabarmentzeko. Beste argiztapen osagarri honek funtzio garrantzitsua betetzen du: azafatak mahai gainean produktu guztiak argi eta garbi ikusi ditzake, arreta handiz moztu ahal izango dira eskua kaltetuz, ikuspen eskasa dela eta. Sarritan lan-gainazalak ez dira nahikoa argiztatuta, sukaldeko tamainarengatik ezin dute horrela jarri argiaren iturriari dagokionez, mahaia argi ikusi ahal izateko. Egurrezko taulak argiztatzeko, normalean LED erretilu hermetikoak erabili ohi dira armairu barneratuen beheko ertzean. Hainbat LED lanparak ere erabil ditzakezu, ordena edozein ordenatan jar daiteke. Lanpara horien kopa opakoa edo gardena izan daiteke.\nAzkenean, sukaldeak argiztatzeko argiztapen-errailen bidez erabil ditzakezu sukaldeak argiztatzeko. Diseinu irtenbide ezohiko eta modernoa da.\nSukaldeko argiztapen dekorazioa\nArgiztapenezko argiztapenek ez dute karga funtzionalik egiten eta gela dekoratzeko erabiltzen da, giro ezohikoa eta itxura berezia ematen diena. Sukaldeko argiztapenetarako, edozein koloretako lanparak aukeratu ditzakezu, diseinuaren ideiaren eta jabearen nahien arabera.\nGehienetan, atzeko argia sukaldeko mantala da.\nBatzuetan, LEDak LEDaren goiko eta beheko ertzetara atxikita daude, baita alboko ertzetara ere, baina atzeko argiztapen hau aplikatzeko modurik errazena beheko ertzean dago. Hau egokia da, LED zinta ez baita aparteko zentimetro gehiago gehituko. Kontuan izan behar da mantala beheko dekorazioa apaintzeko LED iragazgaitza iragazgaitza berezia behar duela. Era berean, interesgarria armairuetan sukaldeko argiztapena da, goiko eta beheko ertzean finkatuta.\nSabaiko sukaldeak argiztapenarekin irtenbide bikaina da gela argiztatu nahi baduzu, baina ez dago beste argitara bat edo horma gainean eskumuturreko edo eskotxean zintzilikatzeko.\nArtadiak zur trinkoz\nBarruko lanetarako eskaiola\nNola lo egin Feng Shui?\nHorman muntatutako bio tximinia\nTarte itxietarako kurbak\nBainugela Bukatzeko Panela\nKautxuzko zoladurazko xaflak\nZergatik sexua nahi duzu hilekoaren aurretik?\nPolka Doteko Blusen 2014\nSushi abantailak eta kalteak\nNola jengibrea marinatu etxean - ongarri gaziak egiteko errezeta onenak\n25 katu beltzei buruzko gertaera harrigarriak\nOkindegian barazkiekin egindako haragia - plater goxoa egiteko errezeta onenak\nNola arrautzak haziak etxean biltzeko?\nIkastetxeko trafiko arauen jokoak


Pribatutik publikora pausoa - Gipuzkoako Hitza\nPribatutik publikora pausoa\n2018, azaroak 09 Albisteak, Ekonomia, gipuzkoa, Gizartea 295\nZerbitzu publikoak esku pribatuetara pasatzeko joera dago gaur egun, eta kontrako norabideko errealitate gutxi plazaratzen da normalean. Ezohikoa izaten da pauso hori, azken aldian zentzu bakarrean egin izan delako zerbitzuaren kudeatzailearen aldaketa. Hori bai, joera hori aldatu, eta kale garbiketa lanak berriro bere gain hartzea erabaki zuen duela bi urte Oñatiko Udalak; eta oso balorazio positiboa egin dute arduradunek.\nGidoi bertsua izaten dute errealitate askok, eta gisa horretakoa izan zuen Oñatik ere. 90eko hamarkadaren hasieran Oñatin ere zerbitzu publikoen esku zeuden kale garbiketa lanak. Enpresa pribatu bat sortzea erabaki zuten, ordea, bertako langileek, eta udalak euren esku utzi zuen lan horren kudeaketa. Hori izan zen lehen urratsa.\nDena den, urte batzuk geroago enpresa berri horrek ezin izan zuen bermatu zerbitzua, eta horretan eragina izan zuten erretiroek eta lanerako jende berriaren faltak. Egoera aztertuta, 1998an lehiaketa publikora deitu zuen udalak, eta FCCk irabazi zuen; hamar urterako kontratua sinatu zuten bi aldeek. Urteak igarota, zerbitzuaren kudeaketak ez zuen izan aldaketarik, “2011n gobernu talde berria sartu zen arte”, azaldu du Mikel Biain Oñatiko alkateak. 2008an iraungitako kale garbiketako kontratu bat aurkitu zuten agintera iritsita. Hitzarmena agortuta zegoen arren, bi aldeek ez zuten utzi bertan behera, eta, ondorioz, beste hamar urterako berritu zuten kontratua.\nBeste bat izan zen, ordea, mugarria: “Oso eskasa zen aurreko zerbitzua; makinaria, esaterako, ez zuten berritu 1998tik. Enpresak ez zituen betetzen kontratuan zehaztuta zeuden baldintza gehienak”, nabarmendu du alkateak. Horren jakitun, zigor txostena ireki zioten FCCri eta isunak jartzen hasi ziren egoera hobetu asmoz. Isunak isun, amortizazio gisa makinen gastuari aurre egiteko dirua jasotzen jarraitzen zutela ohartu ziren, makina horiek ordurako amortizatuta egon arren. “Ez zegokigun gainkostu bat ordaintzen ari ginen, eta, kontratu hura etenda, beste bat sinatzea adostu genuen”.\nBi urteko iraupena zeukan, berez, hitzarmen berri horrek, baina urtebeteko probaldian sartu zuten. Emaitzarekin ez zirenez gustura gelditu, bertan behera utzi zuten akordioa, eta hortik abiatu zuten zerbitzua publiko bihurtzeko prozesua. “Beste lehiaketa publiko bat egitea edo zerbitzua publikoa bihurtzea, bi aukera horiek zeuden, eta bigarrena aukeratu genuen”. Pausoa emanda, erabakiaren ondorioak aztertzen hasi ziren udaleko teknikariak, kontu hartzaileak, zerbitzuetako arduradunak, idazkariak eta alkatea bera. Bere alorrari buruzko ikerketa egin zuen bakoitzak, eta argia izan zen emaitza: onuragarria da zerbitzua publiko bihurtzea.\n2016an ekin zioten lanpostu publikoak berriz sortzeko bideari. Duela bi urte, dena den, indarrean zegoen udalei lanpostu berriak sortzea debekatzen zien Jose Luis Rodriguez Zapateroren legea. “‘Eskaintza berri bakar bat ere ezin da egin eta zuek hamar egin nahi dituzue?’ esaten ziguten”, azaldu du Oñatiko alkateak. “Baina udalak eskubidea dauka zerbitzu hori berreskuratzeko. Zergatik? Oinarrizko zerbitzu bat delako eta betidanik udalaren eskumena izan delako”.\nZerbitzu bat nola bihurtzen da, ordea, publiko? Bi aukera zeuzkaten: lanpostuak sortzeko lehiaketa publikora deitzea, edo, enpresa publiko bat sortuta, FCCko langileen lana subrogatzea. “Lehiaketara deitzea erabaki genuen. Langabezian zegoenari edo edozein herritarri aurkezteko aukera eskaintzea iruditu zitzaigun bidezkoena”.\nGehienetan bezala, ondorioak izan zituen erabakiak. Izan ere, subrogazioa lortu nahi zuten FCCko langileek, eta defendatu egin zituen afiliatuta zeuden sindikatuak. Zentzu horretan, eskaintzako pleguak bideratu egin zituzten urte askoan lanean jardun zutenei aukera erraztu asmoz; besteren artean, lan esperientzia ohi baino gehiago kontuan hartuta. Denek ez zuten lortu postu berria. “Baina pausorik bidezkoena eman genuela uste dut. Horrelakoa izan behar du eredu publikoak”.\nBi urte pasatuta, pozik dago alkatea. Bi zentzutan egin dute balorazio positiboa: alde batetik, arlo ekonomikoa kontuan hartuta, eta, bestetik, zerbitzuaren kalitatea aztertuta. Diru kontuei dagokienez, langile eta makina kopuru berberarekin, %30 jaitsi da urteko kostua. Are gehiago, hiru langile berri sartu dituzte, eta baita garbiketarako bi makina eta kamioia ere, eta berritu egin dute presiozko garbiketarako tresneria. FCCrekin zeukaten kontratuarekin alderatuta, kostuari dagokionez pixka bat merkeago ateratzen ari zaie gaur egungoa.\nAlkateak zehaztu du, hala ere, aldaketaren helburua ez dela izan dirua aurreztea bakarrik: “Lantalde berriko pertsonak eta antolakuntza berria, horiek dira hobekuntzaren gako nagusiak”. Izan ere, Biainen hitzetan “hobekuntza nabarmena” igarri dute kalitatean. Udalak, orain, arduradun bat dauka kale garbiketarako; lehen, astean behin bertaratzen zen FCCko langile bat, eta langile horrek beste herri batzuen ardura ere bazeukan. “Ibilbide berriak sortu ditugu eta udaletik zuzenean kudeatzen dugu garbiketa. Beste kontrol modu bat da. Beste era batera antolatu gara”.


Oinkari dantza-hika talde: "Sagartu" — Arkupe\nOinkari dantza-hika talde: "Sagartu"\nSagarra tentazioa da. Goserik gabe, gutizia. Bazkal-aurretik, kapritxoa. Bazkal-ondoren, apeta. Eta beti, osasuntsua. Gosea baretzen du, eta aldi berean, sagar gehiagoren gosea piztu. Sagarrak dantza egiten du. Poltsikoan berdea, poltsoan, gorria eta eskuan, berdea!\nSagarretik sagardora eta sagardotik bueltan sagastietara! Festa batean hasi eta festa batean amaitzeko moduan ibiliko gara, tartean sagarrak gure herrian ez ezik, paradisuko garaietatik hona izan dituen hainbat esanahi plazaratuz, ikuskizunari ikuspuntu aberatsagoa eta zabalagoa eskainiz.\nUztailak 18, eguaztena: 19:00\nNon: Herriko Plaza\n2018/07/18 19:00 - 19:45"


\n\n2019_12_31_lhk_mensaje_02.jpg Iturria: Irekia\n\n2019_12_31_lhk_mensaje_06.jpg Iturria: Irekia\n\n2019_12_31_lhk_mensaje_08.jpg Iturria: Irekia\n\n2019_12_31_lhk_mensaje_07.jpg Iturria: Irekia\n2019 Urte Amaierako mezua - Iñigo Urkullu Lehendakaria:\nAgur t'erdi eta eskerrik asko urte zaharraren amaieran, eta berriaren hasieran, une berezi hau partekatzeko aukera emateagatik.\nAgur berezi bat, Gernikako zuhaizpetik, munduko herrialde guztietako euskal komunitateari. Komunitate horrek aukera berriak bilatzen ditu, euskal nortasuna eta Euskadirekiko lotura mantenduz.\nFamiliarekin eta lagunekin elkartu eta anaitasunerako aukera eskaintzen digute egun hauek. Baita balantzea egiteko eta proiektu berriak bideratzeko aukera ere.\nAurten, 80 urte bete dira Gerra Zibila amaitu zenetik. Gogora ekarri dugu Jose Antonio Agirre Lehendakaria eta Jaurlaritza osoa erbestera joan behar izan zirela; eta Jesus Maria Leizaola Lehendakaria, duela 40 urte, erbestetik itzuli zela gogoratu dugu baita ere.\nAtzera begiratzeak, jasandako sufrimenduez eta gainditutako oztopoez kontzientzia hartzen laguntzen digu. Gernikako arbolak gure asmo eta nahiak, gure Eskubide Historikoak gogorarazten dizkigu. Baita bizitako bidegabekeriak ere; eta, batez ere, aurrera jarraitzeko dugun adorea eta gaitasuna.\nXede horiekin, urte berrirako, gure asmoak “BATERATU” hitzaren inguruan laburbiltzea proposatzen dut.\nAgirre eta Leizaola lehendakarien ezaugarria izan zen desberdintasunen gainetik bateratzeko gaitasuna. Ezbehar eta zailtasun handiz betetako aldian, euskal gizartea zerk bateratzen zuen bilatzen ahalegindu ziren. Gure nortasuna, kultura eta euskara mantentzeko eta garatzeko ahalegin bizia egin zuten garai zailenetan. Eredu bat dira guretzako.\nOrain, aldi berri bat bizi dugu. Garai hau ere ziurgabetasunez beteta dago. Erronka izugarriak ditugu; belaunaldi baten ikuspegia gainditzen duten erronkak dira. Horiei aurre egiteko baldintza egokiak finkatu behar ditugu. Gure indarrak eta borondateak bateratu behar ditugu. Hori da urte berrirako nire deialdia eta proposamena.\n-Enpleguaren erronka daukagu.\nKalitatezko enplegua, bereziki gazteentzat. Helburu nagusia da hori. Ondo dakigu egoera ekonomikoa ez dela berriz izango 2008-ko krisialdiaren aurretik genuena bezalakoa. Enpresa eredu berri bat bultzatu behar dugu, denon parte hartzea bideratuko duena. Enpresa eredu ete enplegu berriak sustatu behar ditugu; ahaleginak bateratu enplegu gehiago eta hobea lortzeko.\n-Erronka ekologikoa daukagu.\nMartxan gaude. Larrialdi klimatikoa, trantsizio energetikoa edo mugikortasun iraunkorra gure lehentasunenak dira. Euskal erakundeen eta gizartearen agendaren parte dira. Gaitasunak bateratu behar ditugu erantzun berriak eskaintzeko eta aukerak baliatzeko.\n-Erronka demografikoa daukagu.\nEz dago formula magikorik. Aldaketa kulturala ezinbestekoa da. Neurriak eta baliabideak behar ditugu, familiei laguntzeko eta kontziliazioa errazteko. Aukera berdintasuna bermatu behar dugu.\n-Integrazioaren eta elkartasunaren erronka daukagu.\nMigrazioa gure herriaren erronka bat da. Migraziorako Ituna adostu dugu, erakunde eta entitate sozialen arteko akordio bat, harrerari eta integrazioari erantzun positibo bat eskaintzeko. Gure Herriari harrera eskaini zaio beti erbestean, orain harrera eskaintzea dagokigu.\nBerdintasuna eta elkartasuna gure nortasunaren parte dira. Gizon eta emakumeen arteko berdintasunaren aldeko politika publikoak indartzeko konpromisoa dugu. Oreka eta justizia soziala bermatuko dituzten gizarte-politikak indartzen jarraitu behar dugu.\nAutogobernuaren etorkizunari buruzko eztabaida betean gaude. Errazena da berdin pentsatzen dutenen artean etorkizun horrek nolakoa izan behar duen adostea. Zailagoa da, ordea, ezberdinen arteko akordioak sustraitzea eta zabaltzea.\nGai honetan ere jarrera ezberdinak bateratzeko ahalegina egin behar dugu. Jarrera aldaketa bat eskatzen du, “gu nor garen eta zer garen” modu irekiago eta bateratzailean ulertzea. Gure jarrerak eta erabakiak nolakoak diren, horrelakoa izango da gure etorkizuna. Elkargunea zabaltzeko bidea errespetu-begirunea da.\nEtorkizunaren erronkei aurre egin behar diegu.\nEtengabeko berrikuntza eta hobekuntza da bidea. Guztion ongizatea bilatzen duen eta zentzu etikoa duen berrikuntza. Etengabeko hobekuntzaren kultura indartu behar dugu.\nUrte hau amaitzen da. Denon ahaleginari eta lanari esker, Euskadik aurrera egin du. Zailtasunak izan ditugu, baina urte positiboa izan da.\nHastear dagoen urte berria ere, ez da erraza izango; baina, ziur naiz: Euskadik aurrera egiten jarraituko du. Auzolanari esker, denontzako urte oparoa izatea lortuko dugu.\nGernikako zuhaizpean garrantzitsua da gure asmoak eta gogoak bateratzea etorkizuna sustraitzeko; aurrean ditugun erronka eta zailtasun guztiei aurre egiteko; ditugun aukerak probetxuz erabiltzeko.\nEtorkizuna erabakitzeko eta bideratzeko aukera daukagu. Erabaki dezakegu zatitzen gaituena atzean utzi eta batzen gaituenari bultzada ematea.\nAgirrek eta Leizaolak, eguneroko konpromisoarekin, bideak bateratzen erakutsi ziguten.\nEtorkizun hobeago bat eraikitzeko itxaropena eta ilusioa zer diren erakutsi ziguten.\nUrte berriaren atarian, eredu hori jarraitzeko proposamena egiten dizuet.\nRT @Gob_eus: 🔵 Mensaje de Fin de Año del Lehendakari @iurkullu ➡ https://t.co/8CjjWGZBv0 https://t.co/Jl05r4BVQn\nRT @Gob_eus: 🔵 @IUrkullu Lehendakariaren Urte Amaierako mezua ➡ https://t.co/QObKbnRoab https://t.co/UkKMeurzlw\nRT @Irekia: 🔵 @IUrkullu Lehendakariaren Urte Amaierako mezua ➡ https://t.co/u6AwV56mp5 https://t.co/T1gkSnRB2e\nlehendakariaren_mezua_eu.mp3 behera kargatu (9 MB)\nlehendakaria_mezua_eu.mp4 600 MB\n2019_12_31_lhk_mensaje_02.jpg 3 MB (jpg)\n2019_12_31_lhk_mensaje_06.jpg 3 MB (jpg)\n2019_12_31_lhk_mensaje_08.jpg 4 MB (jpg)\n2019_12_31_lhk_mensaje_07.jpg 3 MB (jpg)\nDiscurso_LHDK_Urte_Amaierak... 200 KB (application/pdf)


Pamplonaescultura / IruñaKulturada - ABESBATZAK SAREAN. TUBALA UXOA ABESBATZA\nTUBALA UXOA ABESBATZA (Tafalla) AZAROAK 30, LARUNBATA, 19:30. MENDILLORRIKO CIVIVOXA. Zuzendaria: Laura Calvo. Tubala Uxoa abesbatza 1985ean sortu zuen Carlos Etxeberria musikari eta konpositore tafallarrak. Musika-ibilbide luzean, kontzertu aunitz eman ditu Nafarroako eta Espainiako hainbat tokitan.Abesbatzak Sarean. Ziklo antolatzailea Nafarroako Abesbatzen Elkartea da, Iruñeko Udalarekin elkarlanean. Urriak 5– urtarrilak 12. Kondestable, Mendillorri, Iturrama, Juslarrocha eta Sanduzelaiko civivoxetan. Sarrera librea, aurrez gonbidapena hartuta, jarduera hasi baino ordubete lehenagotik. Bi gonbidapen pertsona bakoitzeko,leku guztiak betearte. Kondestable Civivoxean izan ezik (sarrera librea leku guztiak bete arte).


idazlanonbategitekogomendioak - euskaljakintzaega\nIdazlan on bat egiteko gomendioak\nZenbait gomendio, euskarazko azterketako idazlana hobeto egiteko\nAdministrazioa euskaraz, 22. alea\nGauza jakina da azterketa bat gainditzeko ez dagoela errezeta magikorik, eta are gutxiago, hizkuntzaren ezagupena egiaztatzeko azterketa baldin bada. Hala ere, EGA, hizkuntza eskakizunak eta horrelako probak egin behar diren bakoitzean, lagun pilo batek jotzen du irakasle, aztertzaile eta adituengana aholku bila: “Aizu, nola idatzi behar dut aprobatzeko?” Bada, oraingoan, gauza bera egin dugu geuk. Aztertzaile horiekin harremanetan jarri eta euren gomendioak jaso. Ea baten bat baliagarri gertatzen zaizun.\n1. Azterketa behar bezala prestatzeko komenigarria izaten da aldez aurretik kalitatezko testuak euskaraz irakurtzea. Ikusi nola aritzen diren idazle onak, aztertu beraien idazkera, eta buruan gorde gehien gustatzen zaizkizun egiturak, hitzak eta esamoldeak.\n2. Saia zaitez jarriko dizuten gaia asmatzen. Kontuan izan aztertzaileak arazo bera izaten duela gaia aukeratzeko orduan, eta, horrelakoetan, gaurkotasuneko gaietara jotzen duela gehienetan (egunkarietako berriak, aldizkarietako artikuluak...).\n3. Praktikatu behin eta berriro, eta, ahal izanez gero, azterketaren baldintzak errespetatuz (denbora, luzera...). Gero, aberasgarria izan daiteke dakien bati testua ematea eta zuzentzeko eskatzea.\n4. Honaino helduta, ohartxo bat: azterketara prestatuta eramaten diren idazki-zatiei (sarrerak, amaierak) igarri egiten zaie normalean. Batzuetan, tokiz kanpo daude; beste batzuetan, ez dute zerikusi handirik idazlan osoaren maila eta tonuarekin. Hitz batean: ez zaizue komeni horrelakoetara jotzea. Horrek ez du esan nahi, jakina, den-dena inprobisatu behar dugunik. Zenbait gauza landuta eraman daitezke, adibidez, esaldien arteko lotura batzuk etab.\n5. Prestatu ondo azterketara eraman behar duzun materiala: karneta, boligrafoa, ezabagailuak...\n6. Aztertzaileek gai edo egoera bat proposatuko dizute idazlanean, eta zuk egoera hori benetakoa balitz bezala jokatu behar duzu. Demagun zinegotzi bati idatzi behar diozula zerbaitetarako.\nIdatziozu, ba, serio, eta egiazko gutuna bidaliko bazenio bezala, aztertzaileak zinegotzia bailitzan begiratuko baitio mezuaren funtsari.\n7. Banatu denbora, hiru ekintza hauek kontuan izanik: eskema, idazlana bera eta zuzenketa. Eskaini aldi bakoitzari merezi dituen minutuak.\n8. Eskema egiten emandako denbora ez da lan alferra; izan ere, eskema on batek gaiaren garapen egokia ziurtatzen du, eta inprobisazioa baztertzen. Bestela, ideiak agortu, eta agindutako lerroak idatzi nahian, noraezean ibiliko gara eta betelanean hasiko.\n9. Errespetatu ematen dizuten gaia eta proposatzen dizuten idazki-mota. Ez tranparik egin.\n10. Irakurri arretaz azterketako oharrak, baina ez kopiatu hitzez hitz argibideetako esaldiak eta adibideak.\n11. Idazten hasi baino lehen pentsatu ondo zein den idazkiaren helburua (informazioa ematea, zerbait eskatzea, konbentzitzea...), zein eragin sortu nahi duzun irakurleengan (harritzea, zure aldeko bihurtzea...), nolako tonua erabiliko duzun (formala...), eta abar.\n12. Litekeena da euskara zure ama-hizkuntza ez izatea edota erdara baino gutxiago menperatzea. Jakin ezazu euskaraz idazterakoan zure mailak zeozer jaitsi behar duela ezinbestez; hau da, erdaraz esaten dituzun gauza batzuk edo esaten dituzun moduan nekez eman ahalko dituzula euskaraz. Hori onartzea eta apaltasunez jokatzea abiaburu ona izaten da.\n13. Eginahalak egin euskaraz pentsatzeko, eta ez gaztelaniaz. Egizu kontu gaia ahoz azaldu behar duzula, hizketan. Horrek izan behar du zure abiapuntua, eta hortik aurrera, nahi duzun bezala apaindu idazlana, beti ere, euskal diskurtsoan oinarriturik.\n14. Aztertzaileek gutxieneko abstrakzio maila eskatu ohi dute. Istorioak, pasadizoak... ondo daude eta onargarriak dira, gaia eta argudioak biribiltzeko. Baina, maiz, idazlana anekdotetan oinarritzea adierazpen pobreziaren erakusgarri izan daiteke.\n15. Komunikagarritasunak izan behar du gure helmuga. Aztertzaileak behin bakarrik irakurri beharko luke esaldi bakoitza; hortaz, ez luke zertan ibili saltoka esanahiari antzemateko. Hori dela-eta, testua zuzentzerakoan kontuan izan behar dugu guretzat argi eta garbi adierazita dagoena irakurlearentzat ilunagoa izan daitekeela. Beraz, zalantzarik badago, hobe berridaztea.\n16. Ahalegindu zaitez letra onez idazten aztertzaileak ez nekarazteko; eta, aukeran, letra txikiz; bestela, aztertzaileek ezin dute neurtu nola erabiltzen dituzun letra larriak.\n17. Izenburuak, azpi-izenburuak, oinoharrak eta horrelakoak lagungarriak izan daitezke testua egituratzeko.\n18. Erabili lerroaldeak azpigaiak garatzeko.\n19. On da papera aurreztea, baina utzi arnasten testuari. Marjinak eta zuriuneak eskertzekoak dira, gutxiago idazteko aitzakia gisa hartzen ez badira, behintzat.\n20. Idazlanen ehuneko handi batek “ohiko” hasiera izaten du, adibidez: Gaur egun argaltzea da gure gizartea gehien kezkatzen duen gaietariko bat. Ez ahaztu lehen lerroaldeak aztertzailearen arreta erakartzeko balio duela, eta bide ugari dagoela horretarako; horietako bat, originaltasuna.\n21. Idazlanaren azken lerroaldearekin agur egiten diozu aztertzaileari. Presaka ibili arren, testu bat ezin da edozein\nmodutan amaitu. Ahalegindu zaitez, beraz, zure idazlanari nolabaiteko betetasuna ematen.\n22. Idatzian aurrera egin ahala, kontzentrazioa galdu egiten da askotan, eta, horren ondorioz, akatsak pilatu egiten dira bukaeran. Eutsi kontzentrazioari, izan ere, hasiera onek ez dute ezertarako balio, behin erdialdera helduta hanka-sartze guztiak biltzen badira.\n23. Idazten ari zarela, aukeratu hitz egokiak eta zehatzak, azaldu nahi duzuna adierazteko.\n24. Gehienez ere 20-25 hitzeko esaldiak idaztea komeni da ideiak jorratzeko. Edozein modutan ere, monotonia hausteko, esaldi luzexeagoak eta laburtxoagoak tartekatu, erritmoarekin jokatuz.\n25. Testuaren baitan perpausek elkarri uztarturik egon behar dute; eta lerroaldeen artean ere halako lotura bat beharrezkoa da, horrek bideak urratzen baitizkio ideien garapenari.\n26. Arestian esan dugu idazten hasi aurretik garbi izan behar dugula zein den gure helburua eta baita testuan barrena erabiliko dugun tonua ere. Hori horrela, zenbait idazki formaletan tokiz kanpo egon daitezke honelako esamoldeak: kristona, demasa ...\n27. Azterketari askorentzat, puntuazio-zeinuak jartzeko garaian, eta kasurik hoberenean, koma eta puntua besterik ez dago; eta, batzuetan, gaizki erabilita. Gogoratu bestelako zeinuak ere hortxe ditugula eta testua antolatzen laguntzen digutela: galdera eta harridura markak, efektu erretoriko batzuk sortzeko; parentesiak eta marra luzeak, azalpenak esaldi nagusitik kanpo ateratzeko; eta horrela... asko eta asko.\n28. Egitura batzuk, nahigabe, errepikatzeko joera daukagu, eta testuak -(e)larik, -z, bait eta horrelakoez betetzen dira. Azterketa egin baino lehen, aztertu zein diren zure errepikapenak eta saiatu kontrolatzen eta parekoak bilatzen.\n29. Aztertzaileak ezin du jakin zuk esaldi bat izan duzula buruan eta ez duzula asmatu behar bezala idazten. Ideia bat emateko modu asko dago, eta bide batetik abiatuta irteerarik aurkitzen ez baduzu, atzera bueltatu eta berridatzi beste era batera. Azken batean, zeuk kontrolatu behar duzu arriskua eta, beraz, idazkia; ez alderantziz.\n30. Azterketa egin behar duen jende askok uste du gramatikako zailtasunetan oinarritu behar duela bere idazlanaren garapena; hau da, zenbat eta subjuntibo eta baldintza gehiago sartu, orduan eta aukera handiagoa izango duela aztertzaileak liluratzeko, eta ondorioz, azterketa hori gainditzeko. Kontuz horrekin. Idazlan bat ezin da aurrera atera, euskaltegian ikasitako guztia biltzeko aukera izango balitz bezala. Idazlan batean gai bat jorratu nahi dugu ideia batzuen bitartez; horrenbestez, hasierako eskeman jasotakoa garatzera jo behar dugu, ustez nota ona eman behar diguten baina tokiz kanpo egon daitezkeen kontuak bazter utzita.\n31. Idazten ari zarela, gelditu noizean behin, irakurri idatzitakoa, eta gustura ez bazaude, berridatzi. Berriro ere gogoratu irizpide nagusia: irakurtzerakoan, zu zeu, trabatuta geratzen bazara, seinale txarra.\n32. Amaitzeko hamar edo hamabost minutu falta direnean hasi zaitez zuzentzen, eta ahal dela, modu sistematikoan (ortografia, joskera...).\n33. Arreta handiz begiratu aztertzaileek ere arreta handiz begiratuko dituzten gauzak (ergatibo markak, pluraltzaileak....), edota etxean edo klasean egiten dituzun idazlanetan gehien errepikatzen dituzun akatsak (ergatibo pluralak, erlatibozko esaldiak eta konpletiboak nahastu...).\n34. A!, ez ahaztu: aldaketa bat egiten duzun bakoitzean, begiratu ea nahi gabe arazoren bat sortarazi duzun komunztaduran.\nAholkuak aholku, hona hemen azken gomendio bat, programatik kanpokoa, baina, nire ustez, garrantzitsuena: gozatu idazten eta idatzi gozatuz. Azterketa batek egoera larrian jartzen bazaitu ere, ez ibili estu eta larri: saiatu aztertzaileei erakusten zein ondo idazten dakizun.\nHAEEko administrazioko hizkeraren arduraduna


barren.eus - Danel Iriondo: “Nire pasioa da skate-a eta libre dauzkadan ordu guztiak eskaintzen dizkiot”\nArgitaratua: 2021-09-10 11:42\nIMHko skate parkean egin dugu hitzordua Danel Iriondo skaterrarekin. Azkarateko bide zaharretik behera entzun dugu patinete hotsa, eta hantxe agertu da, errubera gainean, berari gustatzen zaion moduan. 15 urte ditu, eta ia oinez ikasterako hasi zen patinetean ibiltzen. Gurpil gainean ibiltzea du pasio, irrist egitea. Skate-a, surfa eta snowa praktikatzen ditu, besteak beste. (bideo-elkarrizketa dauka)\n• Noiz hasi zinen skate-ean ibiltzen?\nUme-umetatik hasi nintzen patinetean ibiltzen. Niretzako desplazatzeko modu bat zen patinetea, leku batetik bestera azkarrago eta errazago mugitzeko modua. Plazatik Maalaraino edo ikastolara joateko erabiltzen nuen patinetea. 6 bat urterekin hasiko nintzen. Asko gustatzen zitzaidan patinetean ibiltzea, ikusten nuelako gutxiago nekatzen nintzela oinez joaten baino. Irrist egiteko kirolak gustatzen zaizkit niri: skate-a, surfa, snow-a... Surfa ere umetatik egiten dut. Paipoarekin hasi nintzen probatzen, eta zutik jartzen nintzen! Hori ikusita, surf ikastaroan eman nuen izena Deban, eta berehala erosi nuen surferako tabla. Skate-a eta surfa biak gustatzen zaizkit izugarri, baina surfean olaturik ez badago ezin da ezer egin. Neguan, snow-a ere egiten dut elurretan. Fisikoa entrenatzeko korrika ere egiten dut.\n• Nolako patinetearekin hasi zinen?\nHasieratik skate-arekin hasi nintzen. Gaur egun ume gehienek eskuekin helduta joateko patinete horiek dituzte, baina nik horrelakoa berandu probatu nuen, eta berehala aspertu nintzen gainera. Niri skate estilokoa gustatzen zait, betikoa. Astigarraga kirol dendan erosi zidaten nire lehenengo patinetea, eta berri-berri zegoela lapurtu egin zidaten Urazandiko skate parkean. Sekulako disgustoa hartu nuen. Orain hiru patinete erabiltzen ditut bereziki, eta beste bi zahar ditut gordeta. Azkenaldian modan jarri da surfeko mugimenduak imitatzen dituen patinetea. Horietako bat ere badaukat, eta modalitate horretako klaseak eman ditut. Ondo daude patinete horiek, baina niri betiko skatea gustatzen zait gehien.\n• Skate eskolak emateko eskaini duzu zure burua. Animatu al da jendea?\nLagun batzuk animatu dira, baina ez gehiegi. Ez daukat prisarik, eta poliki-poliki pentsatzen dut jende gehiagok emango duela izena.\n• Zuri norbaitek irakatsi dizu ala zure kabuz ikasi duzu skatean ibiltzen?\nNire kabuz hasi nintzen skate parkera joaten eta praktikatzen ikasi nuen. Han ibiltzen zirenei begira, bideoak ikusten eta orduak sartzen. Arratsalde osoa pasatzen nuen Urazandiko skate parkean bueltak ematen, eta azkenean horrela ikasten da. Jende asko ezagutu dut skate-ari esker, lagun asko egin ditut eta elkarri laguntzen diogu hobetzeko, baina garrantzitsuena orduak sartzea da. Orduak eman eta golpeak hartzen ikasten da. Belaunak babestekoak baditut, baina mugitzeko traba egiten didate eta normalean ez ditut janzten. Orain truko berriak ikasi nahi ditut eta erabili beharko ditut. Aldapetan saltoak egitea gustatzen zait eta horretarako garrantzitsua da babestea. Golpe asko hartutakoa naiz, baina sekula ez dut lesio handirik izan.\n• Zer ematen dizu skate-ak?\nNire pasioa da, eta libre ditudan ordu guztiak eskaintzen dizkiot skate-ari. Jende pila bat ezagutu dut kirol honi esker, lagunak egin ditut, eta plan pila bat egiten ditugu skate-aren bueltan. Aurtengo udan furgoneta batekin joan gara lagun batzuk Portugalera oporretan, eta Landetara ere sarri joaten gara skate-a edo surfa egitera. Nire inguruan lagun gehienak futbolean edo eskubaloian aritzen dira, eta ni ere ibili nintzen, baina ez zitzaidan gustatzen. Kontaktu askoko kirolak dira eta kontaktu hori ezin nuen jasan. Ez naiz ni baloi zalea izan. Pilotan ere ibili izan naiz, eta beste kirol batzuk ere probatu ditut, baina niretzat ez dago skate-a modukorik.\n• Skate park berria egin dute IMHn. Ba al dago Elgoibarren kirol honetarako zaletasunik?\nJendea ibiltzen da IMHko skate parkean, baina gehienak nire adin bueltakoak direla esango nuke. Debatik eta Eibartik ere etortzen dira gazteak, baina umeak ez dira asko ibiltzen. Umeak beste mota bateko patineteekin ibiltzen dira, eskuekin heltzen diren patinete horiek ikusten dira asko umeen artean, baina skate-a ez dute askok erabiltzen. Elgoibarren orain dela gutxira arte ez zegoen leku aproposik skate-a praktikatzeko. Orain IMHko parkea egin dute, eta asko poztu nintzen hau egin zutenean. Etxetik gertu daukat, eta Urazandin zegoena baino hobeto dago, baina hala ere, ez da konpletoa, elementuak falta zaizkio. Bowl hau ondo dago, baina street parke bat falta zaio. Bowl-ean aldapak dira gehienak, eta street parkean barandak eta kajoi gehiago jartzen dira akrobaziak egiteko. IMHko gune honek ematen du aukera horrelako parke bat egiteko. Bowl-ean banaka ibili behar da, hori da araua. Barruan dagoenak dauka lehentasuna, eta gainerakoek txanda itxaron behar dute. Bi modalitate desberdin dira, baina niri biak gustatzen zaizkit. Ni asko joaten naiz inguruko herrietako skate parkeetara, Eibarrera esaterako.\nELKARRIZKETA osoa BARREN aldizkariaren 1214. zenbakian -PDF-


Ezker Iraultzailea - Inor ez dago soberan. Borrokak bateratu behar dira greba orokor batean!\nKlase arteko borrokaren talkak geroz eta gogorragoak dira Euskal Herrian. Guda honen erdian, langile klasea esperientzia benetan baliagarriak ateratzen ari da, eta patronalaren erasoen aurrean indarrak batzeko egindako urratsak garrantzia berezia dute: urtarrilaren 30ean Gasteizen 50 enpresa komiteren babesarekin egin zen manifestazioa bezalako iniziatibak aurrera egiten ari dira, gure klasearen indarra elkartuz.\nMaiatzaren 28an Bilboko kaleak bete ziren gatazkan dauden lantegietako 2000tik gora langilerekin, ITP, Petronor, Tubacex, H&M eta beste hainbat enpresa komitek deituta. Inor ez dago soberan! oihukatzen zen enpresak izendatuz, txalo eta kontsigna artean giro borrokalarian. Egun gutxiren buruan, 4 orduko lanuztea egin zen Aiaraldean eta asteburuan EAEko sektore publikoko manifestazio bateratuak egin ziren.\nBorrokan ari diren langileak elkartzean arnastu den giroa eta indar sentsazioak argi erakusten du zergatik dion burgesiak hainbesteko beldurra gure klasearen potentzialari. Histeriarekin eta xantaiarekin erantzun dute Tubacexeko enpresariek, “greba mugagabeak atzera bueltarik gabeko ondorioak ekarriko dituela” esanez. Langileek 100 eguneko greba egin ostean aurrera jarraitzean zerbait izan bada garrantzitsua borroka zabaltzea eta babes masiboa eskuratzea izan da. Era berean, borroka horrek sakonean inspiratzen ditu milaka langile eta gazte, Euskal Herrian eta baita Estatu mailan ere.\nBistan da, zuzendaritza sindikalek praktikatu duten enpresaz enpresako borrokak ez direla nahikoa gainean dugun ofentsibari aurre egiteko. ELA eta LABek horrekin hautsi eta erreakzionatu egin behar dute. Langileen presioa behetik indarra hartzen eta bidea egiten ari da. Ezinbestekoa da norabide horretan aurrera egitea, borrokan dauden langile guztiak eta erasoak jasaten ari diren beste hainbeste elkartzeko, pentsionistekin, gazteriarekin, sektore publiko osoarekin, mugimendu feministarekin…\nGreba orokorra behar dugu eta baita jarraipena emango dion borroka plan bateratu bat ere, mobilizazio eta greba gehiagoko egutegi tinko bat eginaz. Hori da dugun arma hoberena klase bezala kapitalisten diktadurak inposatu nahi dizkigun eraso guztiei aurre egin eta garaitzeko.\nEAJ patronalaren ofentsibaren buruan\nLangile klasearen aurkako erasoaldi hau ezinezkoa litzateke PSOE-UPren Gobernuaren kolaboraziorik gabe. Babes ikaragarria eman die enpresari eta bankari handiei milioiak oparituz laguntza fiskaletan, funts galduetan, ERTEetan, etab. Langileei berriz, hori dela “ezkutu soziala” esan zaigu, eta enplegua defendatzeko modu bakarra enpresari ikaragarri aberats horiei irabazi ekonomiko geroz eta handiagoak ematea dela. Horrela denak pozik? Langile familiak alboraturik eta desmobilizaturik uzten diren bitartean, IBEXak gehiago nahi du, kaleratze merkeagoak, lan eta pentsio erreforma gogorragoak, murrizketa eta pribatizazio gehiago, argindarraren faktura ikaragarri garestitu.\nEAJ izan da, eskuinetik PSOE-UPren gobernuari patronalaren interesak gehien gogorarazi dizkiona. PP babesteaz utzi eta Pedro Sanchezen alboan jartzetik gehien interesatu zaiona mobilizazioa geldiaraztea izan da: Catalunya autonomismora bideratzea, 78ko erregimenaren egonkortasuna bermatzea, eta enpresarientzat kosturik ez duen “kontratu soziala”. Bien bitartean, EAEko eta Nafarroako Jaurlaritzetan PSOErekin batera, politika kapitalisten lehen postuan kokatzen da: enpresariei zergak kenduz, diru publikoa oparituz, zerbitzu publikoak murriztu eta pribatizatuz eta errepresio poliziala ezarriz langile borroken aurka.\nSabin Etxean oso kontziente dira bere agintearentzat langile borrokek suposatzen duten arriskuaz. Ez alferrik, maiatzaren 28an Bilbon hainbat enpresa komitek egindako manifestazioan, langileek euren kabuz egindako kartel mordoa zeramatzaten PNVren aurka.\nJeltzaleen lehentasuna ezkerra mendean hartzea eta otzantzea da. Horregatik sartzen dira Elkarrekin Podemosekin negoziatzera pandemiaren aurkako legea eta EH Bilduri Estatutu berriaren eta Autogobernurako Ponentziaren paper zikina astintzen dio, ea amua irensten duen. Hori bai, esanaz “Estatutu berria ez dagoela izozkailuan, baina ez dela lasterketa”. Langile borrokaren gorakada handi honetan, EH Bildu bere atzetik jartzen badu eta bide batez, konpetentzien transferentzia gehiago lortzen baditu, horiek kontrolatzeko eta pribatizatzeko, karanbola ederra litzake eskuindarrentzat.\nErreforma edo iraultzaren bidegurutzea\nNazioartean eta Estatu mailan “ezker berriak” jasandako porrotek ikasgai handiak eskaintzen ditu. Tarteko bideak ez dira inolako alternatiba “errealista”: politika edo kapitalisten alde egiten da edo langileen alde. Edo arazoa borrokatzen duzu edo arazoaren parte bilakatzen zara.\nMadrilen ezkerraren ukoek eta desmobilizazioak bidea ireki diote eskuin faxistenari. Esperientziak argi erakusten digu ezin dela 78ko erregimenarekin amaitu, erabakitzeko eskubidea eskuratu edota langile klasearen eskubideak defendatu instituzioetan akordioak lortuz eta are gutxiago euskal eskuinaren eskutik.\nBide bakarra geroz eta indartsuagoa den langile borrokan oinarritzea da, mobilizazioa indartzeko eta zabaltzeko urratsak ematea. EH Bilduk hori egiten badu, noski, aurkari asko irabaziko ditu patronalaren eta eskuinaren artean. Ongi etorriak, aurkakotasun horiek. Arriskutsuena sektore horien laudorioak eta lankidetza eskaintzak izaten dira.\nBidegurutze honen aurrean dago Ezker Abertzalea. EH Bilduk maiatzean II. Kongresuko prozesua amaitu ondoren Arnaldo Otegik elkarrizketa batean zioen ezker independentistak beti eskaini diola EAJri gutxienekoen akordioa. Bestalde, PSOE-UPren Gobernuaren aurrekontuak babestu izanaren akatsa dago, eskuin espainolistaren mehatxua argudiatuz.\nEzker parlamentariotik eta sindikatuen zuzendaritzetatik sozialismoaren defentsa alboratzen da eta aberastasunaren banaketa bidezkoa aldarrikatzen da “alternatiba sinesgarri bezala”. Ideia sinplea dirudi, baina are sinpleagoa da horrek praktikan dituen mugak frogatzea. Aberatsei zergak igotzeko helburuak ez ditu egungo gizarteko botere erlazioak aldatzen.\nEnpresen eta bankuen jabetza esku pribatuetan badago, Estatuko politikak, justizia eta polizia ere euren kontrolpean egongo dira. Botere hori erabiltzen dute beren interesen aurkako politiken mehatxua ikusten badute, boikotarekin, kapitalen ihesarekin, nazioarteko zigor ekonomikoekin, Estatu kolpeekin, etab.\nNola aurre egin horri? Enpresa handiak eta bankuak desjabetuz eta horiek langile kontrolpean ezarriz, langileak erreprimitzeko estatu-erakunde eta lege guztiak deuseztatuz eta langile organo demokratikoekin ordezkatuz. Hori da alternatiba erreal bakarra, gizartearen eraldaketa sozialistaren alde borrokatzea.\nBorroka hau ez da urruneko zerbait, hemen eta orain hasten da. Indarrak batu eta kaleetan borrokatu behar dugu, baina era berean, alternatiba bat ere behar dugu kaleratzerik egon ez dadin eta gainean ditugun erasoei aurre egiteko. Badakigu ezein negoziazio edo epai judizialek ezin duela ezeztatu irabazi pribatuak agintzea Tubacex, PCB-ITP eta borrokan ari diren beste hainbat enpresatako lanpostuen gainean.\nNoski, ezin dugu onartu laguntza publiko milioidunak jaso eta etekin izugarriak lortu ondoren, enpresari hauek gu langabeziara eta miseriara kondenatzea. Beraz, egoera horretan dauden enpresa guztiak langileen kontrolpean nazionalizatzea aldarrikatu behar da, eta premia sozialak asebetetzeko jarri behar dira martxan, premia horiek asko baitira. Hori da behar dugun alternatiba politikoa, Ezker Abertzaleak eta klaseko sindikatuek defendatu beharko luketena! Ezker Iraultzailetik defendatzen dugun alternatiba da!


Uribarri auzoko 'Baltzategi' barrutik guztiz erreta - Oñati - Goiena.eus\nUribarri auzoko 'Baltzategi' barrutik guztiz erreta\nUbane Madera 2010-10-29 15:34\nAzken ordua (16:45): Barrutik erabat kiskali da "Baltzategi" baserria. Kanpoko harrizko paretak zutik geratu dira eta akaso hori salbatu ahal izango da, baina osterantzean, esandako moduan, guztiz erre egin da. Ertzaintzak emandako informazioaren arabera, baserriko tximinian piztu da sua eta baserri osora zabaldu da.\n(Azken ordua, 14:15): 'Baltzategi' baserria barrutik ia erabat erre da. Teilatua zatika jausten dabil eta oraindik suhiltzaileak bertan daude, baserri kanpotik ura botatzen. Ke handia ikusten da, baina dagoeneko sugar handiegirik ez. Edozelan ere, lekukoen arabera, kanpoko aldeko harrizko paretak ez ezik, gainerako guztia kiskalita dagoela dirudi.\nSuak hartu du Uribarri auzoko "Baltzategi" baserria. Ertzaintzak emandako informazioaren arabera, 12:50ean jaso dute abisua. Baserriaren azkeneko solairuak hartu du su eta teilatua ere sutan dago. Zorionez, suak ez du kalte pertsonalik eragin eta animaliak baserritik ateratzea lortu dute.


Hemorroideen ondoeza arintzeko dieta | Consumer\nHemorroideen ondoeza arintzeko dieta\nTonu baskularra hobetzea eta idorreriari aurrea hartzea du helburu, mina gutxitzeko eta eremua desinfektatzeko.\narabera: Ostirala, 2020ko ekainaren 05a\nZuntz ugariko dieta baten jarraipena erabakigarria da tonu baskularra hobetzeko eta idorreria geldiarazteko; izan ere, erreakzio hori areagotu egiten da hemorroideekin. Gaitz arrunta bezain deserosoa. Uzkia irrigatzen duten odol-hodien estutze gisa deskribatzen da. Hauek dilatatu eta tamainaz handitzen direnean, ondoeza eragiten dute, eta horrekin batera mina, azkura eta baita odoljarioa ere libratzeko unean. Soluzio gisa, belar-estraktuen eta hanturaren kontrako eragina duten gai antioxidatzaileen osagarri dietetikoen dietak eta erabilerak odol-zirkulazioa eta desinfekzioa hobetzea dute helburu. Zainketa dietetiko horiekin ez dira kentzen, baina nabarmen arintzen da mina. Bestalde, ohikoa da haurdunaldian hemorroideak agertzea; biztanleriaren %86k sufritzen ditu uneren batean edo bestean, Espainiako Gastroenterologia Elkartearen arabera. . Kasu horretan, zuntz ugariko dieta egitea komeni da, eta medikuari galdetu.\nZuntz gehiago dietan\nDietak eragina du odolaren mikrozirkulazioan eta tonu baskularrean, hemorroideen garapenaren baldintzatzaile baitira. Baina, gainera, elikadurak ere badu zerikusia hesteetako gaitzekiko, idorreriarekiko, besteak beste. Asaldura horrek, iragankorra nahiz kronikoa izan, hemorroideak agertzea errazten du edo, izanez gero, larritu egiten ditu. Zuntz gehiago hartzea oso baliagarria da heste-mugimenduak leuntzeko, idorreria arintzeko eta, hartara, kaka egitean esfortzua murrizteko, kasu horietan arintze handia baita.\nEspainiako Gastroenterologia Elkarteak, Espainiako Familia eta Komunitate Medikuntzaren Elkarteak eta Cochrane Iberoamerikako Zentroak egindako “Errektorragia duen gaixoaren Praktika Klinikoaren Gida” (2007an eguneratu zen) lanean, Digestio Eritasunen Praktika Klinikoko Gidak Prestatzeko Programaren barruan, Lehen Mailako Arretatik Zuntz Sendoko Sintomak proposatzen dira.\nHemorroideentzako dieta bat, hau da, dieta libragarria, egunean 25 g zuntz baino gehiago kontsumitzea da. Horrek esan nahi du landareei lehentasuna eman behar zaiela, astean zenbait egunetan lekaleak kontsumitu behar direla eta zerealak eta deribatu integralak (arroza, kuskusa, ogia, pasta) aukeratu behar direla finduen aldean. Hala ere, baliteke dietako zuntzaren ekarpena nahikoa ez izatea barruko zein kanpoko hemorroideen tratamenduan eragin terapeutikoa lortzeko, eta zuntz osagarriak hartu behar izatea.\nZuntz-gehigarriei dagokienez, honako hauek aztertzen dira: jatorria, osaera eta propietateak, funtzio gastrointestinaletan duten eragina eta nahasteetan eta gaixotasunetan duten erabilgarritasuna (hesteetako gaixotasun funtzionala, dibertikulosia, polipoak eta beste baldintza batzuk). Plazeboarekin (ECA) kontrolatutako saiakuntza kliniko ausazkotuen berrikuspen sistematikoan, autoreek gida hori egiteko egin zutenean, frogatu zuten osagarri horiek eraginkorrak direla hemorroideak dituzten pazienteen sintomak tratatzeko.\nBerrikuspenean ikusi zen osagarri laxante horiek erdira jaitsi zirela sintomen iraunkortasuna (% 47) eta odol-jarioak (% 50). Hala ere, beste aldagai batzuetako hobekuntzak, hala nola mina, azkura eta prolapsoa, ez ziren esanguratsuak izan. Emaitza azkarrenak tratamendu dietetikoa hasi eta sei astera lortu ziren, eta berantiarrenak, hiru hilabete inguru. Gomendio hori egitean, komeni da pazienteari ohartaraztea zuntz gehiago hartuz gero ur gehiago kontsumituko dela.\nGainera, ez da erabili behar beherakoa eragin eta sintomak okertu ditzaketen botika libragarririk. Gorozkien bolumena handitzen denean soilik erabiliko dira, hala nola gari-zahia, olo-haziak, liho-haziak edo zuntz disolbagarriko landare aberatsen osagarriak, hala nola “Plantago ovata”. Horiek zuntz gehigarri gisa erabiliko dira dietan, elikagai integralen ordez.\nGari-zahia. Zuntz disolbaezin hutsa da, eta hestean gorozkien abiadura handitzen du. Denboraldi batean etengabe kontsumitzea oso eraginkorra da idorreria, hemorroideak eta uzkiko pitzadurak tratatzeko. Osagarri laxante hori jogurtari, esneari, fruta-irabiakiari, gosaritako zerealekin nahastu edo osagai gisa erabil daiteke bizkotxoak eta etxeko gainerako gozokiak egiteko. Ez da gomendatzen gari-zahia egunean 30 g baino gehiago izatea, zuntz gehiegi hartzea kaltegarria baita, flatulentziarekin, minarekin eta distentsio abdominalarekin lotzen baita.\nOlo-zahia. Aurrekoan ez bezala, uretan disolbatzen den zuntzak osatzen du, eta gorozkien pisua eta tamaina handitzeko gaitasuna du, ura atxikitzen delako. Horrek libratzeko ahalegin txikiagoa egitea eta hemorroideei lotutako mina arintzea dakar. Gari-zahia bezala erabil daiteke.\nAntioxidatzaileak eta antiinflamatorioak\nAntioxidatzaileek bi funtzio dituzte hemorroideak hobetzeko. Alde batetik, erradikal askeetatik babesten dute, zahartzea eta arterien eta zainen paretak hondatzea eragiten duten substantziak baitira. Bestetik, zain-tonua hobetzen dute, basokonstrikzioaren eta hanturaren kontrako ekintzaren eraginez, prostaglandinen (hanturazko substantziak) askatzea gutxitzen baitute.\nHemorroideen tratamenduan flavonoideak (antioxidatzaile mota bat) erabiltzeari buruzko meta-analisi batean egiaztatu zen horiek kontsumitzeak %50 baino gehiago murrizten duela larritasun txikiagoko hemorroideen (I. eta II. mailak) sintomek irautea edo okerrera egitea. Flabonoideen bidezko produkturik erabiliena eta eraginkorrena da diosmina (%90), “Citrus aurantium”-tik (edo laranjondo mikatzetik) hesperidinarekin (%10), zitrikoetan (limoiak, laranjak, laranja mingotsak) ugaria den flavonoidea.\nElikagaiak: zeintzuk har ditzaket eta zeintzuk ez?\nHemorroideentzako elikagai txarrak\nAdituek urdaila narritatzen duten janariak saihestea gomendatzen dute. Horiek su hartzea edo hantura-erreakzioak eragiten dituzte, eta, besteak beste, honako hauetan kontzentratzen dira:\nElikagai onak hemorroideentzat\nBestalde, kasu honetan gehien gomendatzen diren elikagaiak zuntz asko dutenak dira, hala nola:\nFruitu lehorrak, hala nola almendrak, intxaurrak, kakahueteak, etab.\nHANTURAREN KONTRAKO INSTALAZIOAK\nZenbait erauzkin botanikok frogatu dute mikrozirkulazioa, fluxu kapilarra eta tonu baskularra hobetzen dituztela. Ahotik “Aesculus hippocastanum” (Indietako gaztainondoa), “Ruscus aculeatus” (rusco), “Centella asiatica”, “Hamamelis virginiana” (sorgin-hurritza) eta bioflavonoideak hartzeak hemorroideen mina arintzen du, baita barizeena ere, eta haien konplikazioak saihesten ditu. Berriki egindako azterlan baten arabera, hemorroideen tratamenduan osagarri dietetiko bat erabil daiteke, itsas pinu frantsesaren lurrazalaren estraktuarekin (Pycnogenol). 7 egunez kontsumitzeak (300 mg estraktuarekin lehen lau egunetan, eta 150 mg, azken hiruretan) uzkiaren inguruko mina eta odol-jarioa murriztu zituen kanpoko hemorroideak zituzten gaixoetan. Autoreek diote landarearen flavonoideak izan daitezkeela ondorio onuragarrien erantzuleak, baina kontuan izan behar da ondorio horiek ikerketa bakar baten emaitza direla. Lehoi-hortza, Mariano kardua eta potentilla edo ekaitza bezalako araztegien konbinazioak funtzio bikoitza du. Lehenengo bi solairuek hondakin-substantzien odola arazteko balio dute eta azkenak, taninoen kontzentrazio bereziagatik, kaltetutako eremua desinfektatzen laguntzen du. Denbora batez eta osasun egoeraren arabera kontsumitzea kontraindikatuta egon daiteke, eta, beraz, medikuaren aginduz hartu behar dira beti.\nDieta hemorroides-eu min tonu baskular zuntz


Bejondeizuela - - Goiena.eus\nGotzon Iparragirre 2018-12-21 07:50\nLehen bejondeizuela, txakurrak solte darabiltzazuenoi. Bazoaz bizikletan bidegorrian, eta ez du ezer egiten, jolaserako gogoa besterik ez dauka, eske txakur mugitua da… eta zuri, mugitu, bizikleta mugitzen zaizu, eta barruak ere bai. Jakizue, nik ez dut izaten zuen txakurrekin jolaserako gogorik.\nBigarren bejondeizuela, bidegorriko oinezko batzuei. Entzungailuak jarrita, atzetik zein etor daitekeen ez dakizuela zabiltzatenoi, egurra! Hartxintxarra dagoen aldera joko duzu zarata apur bat atera dezan, txirrina ere joko duzu, ea balaztatuz… keba! Eta zure aurreko modernoak, pausotxo bat ezkerrera, hurrengo eskumara, eta zu, nondik aurreratu ez dakizula. Azkenean, eupadaren bat joko diozu bazatozela adierazteko, ezustekoaz sustoa hartuko du, eta, bera haserretuko zaizu.\nBizitzak baditu paradoxak gero! Amaitzeko, zebra bideak gurutzatu baino gehiago, bertan bizi direla dirudizuenoi, hain geldo pasatzen baitituzue. Xelebrekeriak ikusten ditut!\nBada zein, pito bat inporta ez zaionik zain dagoena. Bakoitza berera, eta gora ni!\nBadira exhibizionismo punttu bat dutenak ere: zebra bidean baino gehiago, Zibeles pasarelan daudela pentsatuz, hala diotela dirudi: "Banator, gera bedi mundua, eta begira…". Gora zuek, zebra bideak glamuroso gurutzatzeko ere balio behar da eta! Baina bereziki, guraso negoziatzaileek egiten didate arreta. Gurasoa bi pauso aurretik, umeak ezetz… gurasoak, zatoz… umeak, ez, ez eta ez… Eta orduan, un pasito palante koreografia hasten dute. Gurasoa umearengana, umea atzera, etorri, ba… Eta zu zain! Gurasook, negoziazioez gain, bada ariketatxo sinple bat: umeari ipurdipean esku bat jartzen zaio, bestea sorbalden inguruan, jaso eta beste aldera pasatzen da. Eta gero, segi negoziatzen.


Euskaraz hitz egiten duen zientzia aditu birtuala aurkeztu dute: AnHitz | Gizartea | Berria\nEuskaraz hitz egiten duen zientzia aditu birtuala aurkeztu dute: AnHitz\nZientziari eta teknologiari buruzko galderak erantzuten ditu euskaraz, eta gai horiekin lotutako gaztelaniazko eta ingelesezko dokumentuak bilatu eta euskarara itzultzen ditu.\n2009ko urtarrilak 15\nEuskaraz hitz egiten duen zientzia aditu birtuala da AnHitz, eta gaur goizean aurkeztu dute, Donostian. "Pertsonak eta gailuak elkarrekin komunikatzeko behar diren euskarazko teknologiak ikertzea eta garatzea da AnHitz proiektuaren helburua", Itziar Nogeras Elhuyar Fundazioko zuzendari nagusiak azaldu duenez. Euskaraz hitz egiten duen zientzia-aditu birtual interaktiboa da AnHitz. Erabiltzaileak egiten dizkion zientzia eta teknologiari buruzko galderak erantzuten ditu euskaraz, eta hitz bakarra edo gehiago kontsulta daitezke. Horrez gain, kontsulta horiekin zerikusia duten gaztelaniazko eta ingelesezko dokumentuak bilatu eta euskarara itzultzen ditu. AnHitz gai da euskalkiak eta hitzak ahoskatzeko eta hainbat aldaera ezagutzeko. Elkarlanean egindako egitasmoa da AnHitz. Vicomtech-IK4 eta Tecnalia-Infotech zentro teknologikoek, Elhuyar Fundazioak eta Euskal Herriko Unibertsitateko (EHU) Ixa eta Aholab taldeek osatzen duten partzuergoak bultzatu dute ikerketa proiektua, Eusko Jaurlaritzako Industria eta Kultura sailen laguntzarekin.\nMaialen Arteaga - Irati Urdalleta Lete\nCOVID-19aren intzidentzia dela eta, hogei herri ixtea erabaki du Eusko Jaurlaritzak, Aizarnazabal eta Zornotza tartean. Nola aztoratzen du egunerokoa horrek? Nola bizi dute herritarrek inguruan hainbeste kasu izatea? «Urduri» daude, baina bada «esperantzaz» mintzo denik ere.\nHilketa leporatutako bi pertsona horiek bikote dira, eta Aintzane Pujanarekin bizi ziren, Aizarnazabalgo landetxeko apartamentu batean. Ikerketaren arabera, urtarrilaren 2an hil zuten, haserrealdi baten ondoren. Baldintzarik gabe dira preso.\nBoiseko Jaialdia 2022ra atzeratu dute\nBost urtetik behin egiten dute diasporako euskal jairik handiena, eta iazko uztailerako zegoen programatuta. Aurtengora geroratu zuten aurrena, eta 2022ko uztailaren 26tik 31ra egitea erabaki dute orain, «ardurak eraginda».\n«Sistemak aukera edo irtenbide gutxiegi ematen ditu»\nAterpeek «aldi baterako» izan behar dutela uste du. «Baina ez dira». Aurten hotzaldirako prestatutako aterpea «pertsona jakin batzuentzat» pentsatua zegoen; alegia, «ahulenentzat».


Barruko piezen fabrika - Txinako barruko piezen fabrikatzaileak, hornitzaileak\nLED motako engranaje-eskulekuetarako Led aldaketarako engranajeen eskulekuak BMW x5 g05 i8 E36 E39 FandG xasiserako eguneratuta Larruzko nortasun aldaketarako heldulekua\nLED knob-cont palanka. Aldaketa hori bezain erraza da. Pantailaren adierazle argia Jatorrizko koloreko pantaila. Kanpokoak ez ezik, barrukoak ere jatorrizko LED argiak erabiliz. BMW OEM galvanizazio prozesua. BMW jatorrizko kalitate kromozko dekorazio banda, konexio etengabea, bizitza luzeagoa, distira iraunkorra. Larruzko bizkarraldea, eroso sentitzen zara. Txanda bakoitza zure burua ukitzea bezalakoa da, deskribapenaz haratago eroso. Eman zehatza. Gozatu ibilaldian.\nKristalezko desplazamendu eskuleku honek lehendik duzun eskuleku ordezkatzailea ordezkatuko du. Kristalezko engranajeak aldatzeko eskutokia diamantezko ebaki sintetikozko kristalez egina dago, Swarovski kristalaren antzekoa, BMW fabrikak hautatutako beira kontrolatzeko gailuaren oso antzekoa. Engranaje aldaketako kromoaren kristalak itxura erakargarria du, BMW barruko erdigune xarmangarri eta modan bilakatuz. Crystal Gear Shift eskutokia "X" modeloaren logotipoarekin hornituta dago, eta argia behetik argiztatuta dago, dotoreagoa bihurtuz ...\nProduktuaren ikuskizuna: Deskribapena: BMW 7 Seriako engranaje aldaketarako heldulekua irekitzeko moldean oinarrituta, hiru konpartimentuko 1 serie, 2 bidaia serie, X1 eta X2. aplikagarria. Engranajeen argiaren jatorrizko kolorea. Jatorrizko 1: 1 entxufearen fabrikazioaren eta zirrikituaren arabera 100% atrakatze osoaren arabera, BMW OEM galbanizazio prozesua eta BMW jatorrizko kalitate kromozko dekorazio banda erabiliz, konexio etengabea, bizitza luzeagoa, distira luzea. Larru bizkarreko euskarria, eroso sentitu, txanda bakoitza zure burua ukitzea bezalakoa da ...\nJatorrizko kolorea, engranajeen adierazle lanpara hartzen dugu, BMW jatorrizko kalitate kromozko apaingarrizko banda kristala erabiliz. Gure fabrikazioko produktu guztiak BMW-ren jatorrizko fabrikazioaren arabera ekoizten dira 1: 1.\nBMW serie guztietarako elektroplastatutako cystal eskumuturra. Autoaren jatorrizko kolorearen instalazioa leheneratzeko galvanoplastia estandarreko prozesuak ez du biraketan eta gakoen erabileran eragiten. Scartch Erresistentzia eta higadura Erresistentzia Ispiluaren gainazalaren tratamenduak ez du hutsik egiten. Ihinztapen teknologia bereziak jatorrizko idazkera funtzioa mantentzen du.


Leintz Arizmendik etxeko zaleen aurrean egingo du debuta, domekan - Debagoiena - Goiena.eus\nXabi Urzelai 2017-09-14 13:35\nLeintz Arizmendi emakumezkoen futbol taldeak etxeko zaleen aurrean egingo du debuta, domekan Mojategin (16:30). Ohorezko erregionaleko Mondrak, Bergarak eta Aretxabaletak kanpoan jokatuko dute, eta erregional preferentean asteburuan hasiko dute liga.\nLeintz Arizmendi emakumezkoen futbol taldeak etxeko zaleen aurrean egingo du debuta, domekan Mojategin (16:30). Eta kategoria berrira salto txukuna eman ostean jokatuko dute ligako bigarren jardunaldia, izan ere, joan den astean Añorgaren zelaian Titu-ren eta Ezkurraren neskek 1-2 irabazi zuten. Hala, maila berriari modu ezinhobean ekin diote; domekako kontrario Deriok, berriz, puntu bat batu zuen joan den astean, Lakuaren aurrean 1-1 egin eta gero.\nMondra, UDA, Bergara, kanpoan\nOhorezko erregional mailan, berriz, etxeko hiru ordezkariek etxetik kanpora jokatuko dute. Joan den astean Urolari 4-0 irabazi eta gero Bergarak sailkapeneko lehenengo postuan hasi du liga, eta domekan (17:00) Lesakan jokatuko dute, Beti Gazteren kontra. UDAk ere domekan izango du hitzordua (11:00, Donostia), Vasconiaren zelaian. Eta, azkenik, Mondrak Urolaren zelaira egingo du bisita zapatuan (16:15).\nErregional preferentea, abian\nAsteburuan hasiko dute maila bat beheragokoek liga. Hamasei taldeko multzo horretatik bost Debagoieneko taldeak dira, horrenbestez, pentsa zenbat derbi izango dituzten aurten.\nAloña Mendik Idiazabalen bisita izango du (domeka, 16:30), Aretxabaletak Elgoibarrena (domeka, 16:30), Mondrak Lagun Onakena (zapatua, 16:00), Bergarak Eibarrena (zapatua, 17:00) eta Antzuola da kanpoan jokatuko duena, zapatuan (15:30) Tolosan.


smart.radiotraining.org » Entzuteko idazten\nHizkuntzaren erabilera deskriptiboarekin trebatzeko hainbat aukera eskaintzen dituen ariketa da hau.\nIrratirako idazteko irizpideak eta xehetasunak ezagutzea. Edukiak egituratzeko gai izatea.\nAriketa bukatzerako, ikasleak honakoez jabetuko dira: Esatari batek irratirako idatzizko pieza bat sortzeko erabili behar duen tresna kopuruaz eta horien garrantziaz (ahotsa, jatorrizko soinuak, musika, soinua). Atal batean landuko den gai nagusia definitzearen garrantziaz. Erantzun beharreko galdera nagusiez (Nork, non, noiz, zer, zergatik, nola). Albiste bati balioa ematen dioten alderdiez. Ulertua izateko behar diren gutxienekoez (ulerterraza izatea, esaldi motzak, argiak eta ongi egituratuak erabiltzea, arreta erakartzen duten elementuak erabiltzea). Hizkuntza biziaren erabileraz.\nAholkulari lanetan jardun beharko du hezitzaileak.\nErreproduzitzeko tresneria, grabazioak ariketaren parte gisara erabiliko badira.\nOrdu bat edo bi, ariketaren aldaera bat edo beste egitearen arabera.\nPapera eta idazmateriala. Egunkariak, prentsa-oharrak, berri-agentzien oharrak. Grabaturiko soinuak, argazkiak edo posta-txartelak.\nAriketa honi ekiteko hainbat modu daude - Literaturazko atal bana emango zaio partaide bakoitzari, prentsa-oharra balitz bezala erabili beharko dutena, iturri bezala erabiliz albisteak idazteko. - edo ikasleek jadanik argitaratutako testuak aztertuko dituzte, gai nagusia identifikatzeko eta irratirako albiste moduan berridazteko. - edo hezitzaileak hitz edo esaldi gakoak emango dizkie (esaterako, alkohola), horri buruzko irratirako idatzi bat egin dezaten. Lehenbizi, gai nagusia zehaztu beharko dute, eta gero taldeari aurkeztu eginikoa. - edo partaideek hizkuntza deskriptiboari arreta jarriz heldu diote ariketari. Guztiak kalera aterako dira, zerbait interesgarria topatu eta horri buruzko irrati-testu bat idazteko, hizkuntza deskriptiboa erabiliz. Jardueraren helburua jendearen buruan irudikapenak sortzen ikastea da. - edo parte-hartzaileak bi taldetan banatuko dira (A eta B). A taldea kanpora aterako da. A-ko kide bat barrura sartuko da berriz ere. B taldeko pertsona bati bere gelarik gogokoena deskribatzeko esango zaio, eta gero kanpora aterako da, A taldeko beste kide bat sar dadin. Hasieratik barruan zegoen A taldeko kideak kanpora atera denaren deskribapena ahal bezain ondoen errepikatuko dio sartu berri den kideari. Prozedura errepikatu A taldeko kide guztiek deskribapenaren beraien bertsioa eman izan arte. B taldekoek pertsona bakoitzaren deskribapenak dauzkan aldeei erreparatuko diete. Oharra: ikasleek soilik ahoz egin behar dute deskribapena. Talde osoak erreparatuko die gero deskribapenetik deskribapenerako aldaketei. - edo hezitzaileak egoera ezohiko bat, probokatzailea, sortuko du, hiru bat minutuz luzatuko duena (esaterako, hizkuntza aldatzea, diskurtsoa aldatzea, espero ez den zerbait egitea, hala nola mahai gainean tente jarri, edo espero ez diren soinuak egitea, ikusmen urritasuna daukaten kideentzat), esan gabe ikasleei zein den aldaketa horren zioa. Ekitaldiaren kronika labur bat idatzi beharko dute ostean ikasleek, hori deskribatuz.\n10 hezitzaileko, 4 hezitzaileko ikusmen urritasuna edo ikasteko zailtasunak dauzkaten kideekin.\nIkusmen urritasuna edo itsutasuna duten kideekin, jarduera aldatu daiteke soinuak erabiliz ezohiko egoera bat sortzeko. Beraien ordenagailu eramangarri propioak beharko dituzte, eta gela beraientzat egokitua dagoela bermatu. Berriz ere, hezitzailea ikasleen beharrez ohartu behar da, eta horien arabera erabaki ariketaren zein bertsiorekin lan egingo duten.


Electronics Arts E3 2018 Recap | Gadgeten berriak\nEkainaren 12an E3 2018 hasiko da, munduko bideojokoen azokarik handiena, non handiek azken hilabeteetan landu dutena erakutsiko duten azoka. Ekitaldi mota honetan ohikoa den bezala, lehen jardunaldiak egin dira dagoeneko. Orain arte gehien nabarmentzen dena Electronics Arts da.\nJarraian zehazten dugun moduan, gutxi izan dira EA Play-k ekarri dizkigun berriak konpainiaren eta bertan aurkeztu ditu FIFA 19, Battlefield V, Anthem, Unravel 2, Command & Conquer Rivals, Sea of Solitude ... Origin Access Premier, sarbidea ematen digun zerbitzu berria, lehenengo egunetik EAren oharrak arte.\n2 FIFA 19 Champions Leage taldearekin\n3 Star Wars Jedi: Eroritako Agindua\n4 Agindu eta konkistatu: arerioak\n6 Bi argia\n7 Bakardadearen Itsasoa\nEA 2018 konferentzia oso espero zen Battlefield V-rekin hasi zen, non jokalari anitzeko modua trailer zinematografiko ikusgarri batekin erakutsi zen. Bosgarren edizio honek Battefield Royale izeneko modua ere izango du, PUBG eta Fornite merkaturatu zirenetik hain ezaguna egin den battle royale modu ezaguna baino ez dena. Ordaindu beharko duzun eduki bakarra larruak izango dira, denboraldiko paserik eta harrapakinik ez.\nNvidia GTS 1080 Ti-rekin jokoa nola ateratzen den ikusi nahi baduzu, konpainiak bideoaren amaieran trailer bat argitaratu du eta bertan ikusi ahal izango dugu enpresako txartel grafiko boteretsuena exekutatzen.\nFIFA 19 Champions Leage taldearekin\nBai, FIFA 19k irabazi du borroka, enegarrenez Pro Evolution Soccer eta aurten Txapeldunen Liga ere izango du. FIFAren bertsio berri bakoitzak salmenten kopurua ez ezik, gehitzea lortzen du errenta osagarria aplikazioaren barruan transakzioak hartuko dituenez gero, lehenago edo geroago amaituko dira erosketa Europar Batasunak frankizia hori bihurtu den negozio eredua nahi duenean. Eta, bestela, garai hartan.\nStar Wars Jedi: Eroritako Agindua\nStar Wars Jedi: Fallen Order orain arte Star Wars izenarekin ezagutzen zenaren azken izenburua da Respawn Entertainment, bideoa argitaratu ez den joko bat, datorren urte amaierara arte merkatuan sartuko ez dena. Jedi honen istorioa kontatzen du Inperioak harrapatuta, Star Wars-eko III eta IV atalen artean gertatzen den ekintza.\nAgindu eta konkistatu: arerioak\nCommand & Conquers: Rivals da lehena EAk eskaintzen dituen gailu mugikorrak, Command & Conquer sagaren itzulera izanik. Command & Conquers: Rival gailu mugikorretarako denbora errealeko estrategia definitzeko sortutako esperientzia zirraragarria eta lehiakorra da, bata bestearen aurkako borroka bizietan denbora errealean, non jokalariek beren borroka trebetasunak probatu beharko dituzten Tiberioren Gerran. . Menderatu gudu zelaian zure indarren etengabeko kontrolarekin, zapaldu arerioak eta eraman zure armada garaipenera.\nAnthem da proiektu berria bertan, Bioware lanean ari da, RPG bat. Teknologiarik aurreratuena nahasten duen mundu batera bidaiatu behar dugu gure etsaiekin borrokatzeko existitzeari utzi zion zibilizazio baten hondakinekin, piztiak edo gizakiak izan.\nJoko independenteek ere badute beren lekua EAn. Unravel Two lankidetzako bi jokalariren jokoa da orain eskuragarri Origin, Sony eta Microsoft dendetan 19,99 euroren truke.\n2016ko Game Awards sarietan aurkeztu zen joko honen premisa bakardadearen eragina da eta gizakiak bakarrik daudenean, munstro bihur gaitezke. Kay, istorio honetako protagonista, bidaia bat egiten du, munstro bihurtu ondoren, zergatik bihurtu zen eta nola gizaki bihur daitekeen berriro ezagutzeko.\nArtikuluaren bide osoa: Gadgeten berriak » hasiera » kontsola » Electronics Arts E3 2018 laburpena


Cisco IOS edo IOX XEren bertsio kaltetuak dituzten gailuak:\nKudeatutako Ethernet Allen-Bradley Stratix 8300 Industrial switchak, 15.2(4a)EA5 bertsioa eta lehenagokoak.\nAllen-Bradley Stratix 5400 Industrial switchak, 15.2(6)E0a bertsioa eta lehenagokoak.\nAllen-Bradley Stratix 5410 Industrial Distribution switchak, 15.2(6)E0a bertsioa eta lehenagokoak.\nKudeatutako Ethernet Allen-Bradley Stratix 5700 Industrial switchak, 15.2(6)E0a bertsioa eta lehenagokoak.\nKudeatutako Ethernet Allen-Bradley Stratix 8000 Modular switchak, 15.2(6)E0a bertsioa eta lehenagokoak.\nMuturreko inguruneetarako kudeatutako Allen-Bradley ArmorStratix 5700 Industrial switch industrialak, 15.2(6)E0a eta lehenagoko bertsioak.\nAllen-Bradley Stratix 5900 Services routerrak, 15.6.3M1 bertsioa eta lehenagokoak.\nRockwell Automationek ahultasun horien berri eman dio NCCICi "Cisco IOS and IOS XE Software Security Advisory Bundled Publication" izeneko sei hileroko argitalpenaren bidez. Urruneko erasotzaile batek ahultasun mota hauek balia litzake: sarrera parametro baliogabeak, akatsen kudeaketa okerra, bufferraren memoriaren mugen barneko eragiketen murrizketa okerra edo eskuragarritasunaren galera lortzeko kanpotik kontrolatutako kateen formatua, memoriako baliabideak agortzeagatik sortutako konfidentzialtasuna edota integritatea, komunikazio moduluen berrabiatzea, informazioaren hondamena edota informazioaren agerpena.\nCiscok Snort arauak argitaratu ditu ondoko loturan:\nArau horiek ondoko kodeetara lotutako ahultasunak arintzen dituzte:\nCVE-2018-0171 - 46096. eta 46097. Snort araua\nCVE-2018-0156 - 41725. Snort araua\nCVE-2018-0174 - 46120. Snort araua\nCVE-2018-0172 - 46104. Snort araua\nCVE-2018-0173 - 46119. Snort araua\nCVE-2018-0158 - 46110. Snort araua\nCiscok ondoko ohartarazpenak gehitu dizkie ahultasunei (CVE-2018-0171 y CVE-2018-0156):\nSmart Install funtzionaltasunaren konfigurazioa espresuki dator desgaituta. Nolanahi ere, switchen eguneraketak aukera hori gaitu lezake, ez ordea berriz instalatzeak.\nSmart Install funtzionaltasuna desgaitzea "no vstack" konfigurazio komandoarekin, beharrezkoa ez bada edo instalazioa egin ondoren.\nSmart Install funtzionaltasuna erabiltzen duten (eta desgaituta utzi beharra duten) erabiltzaileek ACLak erabil ditzakete 4786/tcp atakara sartzen den trafikoa blokeatzeko.\nCVE-2018-0155: Beren inguruneetan BFD funtzionaltasuna erabiltzen ez duten administratzaileek funtzionaltasun hori desgai dezakete dagokion "bfd" komandoarekin, ahultasuna baliatu ahal izatea saihestearren.\nBestalde, funtzionaltasun hori erabiltzen duten administratzaileek kontrol politikak (CoPP) jar ditzakete abian, soilik BFD pakete ezagunen prozesamendua baimentzeko eta kaltetutako produktuaren arriskua mugatzeko.\nCVE-2018-0167 eta CVE-2018-0175 kodeei lotutako ahultasunek ez daukate arintze modu berezirik. Informazio gehiagorako, fabrikatzailearen ondoko lotura bisitatzea gomendatzen da:\nBestalde, Rockwell Automation fabrikatzaileak segurtasuneko ondoko neurri prebentiboak eta praktika onak jarraitzea gomendatzen du:\nKontrol gailu edota sistema guztien arriskua murrizten laguntzearren, suebakien atzean kokatzea gomendatzen da, eta gailuek edota sistemek Interneterako sarbiderik ez dutela egiaztatzea.\nKontrol sareak eta gailu industrialak sare korporatiboetatik bereiztea.\nUrruneko sarbidea beharrezkoa denean, Virtual Private Networks (VPN) moduko segurtasun mekanismoak erabiltzea.\nSarrera datuen balioztatze ezegokia: Cisco IOS eta Cisco IOS XE Softwarearen Smart Install funtzionaltasunak duen ahultasun bat baliatuz, autentifikatu gabeko urruneko erasotzaile batek kaltetutako gailua berrabiatzea eragin lezake. Horren ondorioz kaltetutako gailuan zerbitzuaren ukapen egoera (DoS) sortuko litzateke edo kode arbitrarioa exekuta liteke. Ahultasunaren arrazoia da paketeko datuen egiaztapen okerra. Erasotzaile batek ahultasun hori balia lezake Smart Installen mezu pakete bat bidaliz TCP 4786 atakan kaltetutako gailu batera. Eraso arrakastatsu baten ondorioz erasotzaileak bufferraren gainezkatzea eragin lezake kaltetutako gailuan. Larritasun kritikoko ahultasun horretarako CVE-2018-0171 identifikatzailea erabili da.\nSarrera datuen balioztatze ezegokia: Cisco IOS eta Cisco IOS XE Softwarearen Smart Install funtzionaltasunak duen ahultasun bat baliatuz, autentifikatu gabeko urruneko erasotzaile batek kaltetutako gailua berrabiatzea eragin lezake. Horren ondorioz kaltetutako gailuan zerbitzuaren ukapen egoera (DoS) sortuko litzateke. Ahultasunaren arrazoia da paketeko datuen egiaztapen okerra. Erasotzaile batek ahultasun hori balia lezake pakete bat bidaliz TCP 4786 atakan kaltetutako gailu batera. Larritasun kritikoko ahultasun horretarako CVE-2018-0156 identifikatzailea erabili da.\nSarrera datuen balioztatze ezegokia: Cisco IOS eta Cisco IOS XE softwarearen DHCP enkapsulazio funtzionaltasunaren 82. aukerak duen ahultasun bat baliatuz, autentifikatu gabeko urruneko erasotzaile batek kaltetutako gailua berrabiatzea eragin lezake. Horren ondorioz zerbitzuaren ukapen egoera (DoS) sortuko litzateke. Ahultasun hau gertatzen da birtransmisio agenteen aldetik DHCP 4. Bertsioaren (DHCPv4) paketeetatik jasotzen duen sarreraren egiaztatze osatugabea egiten duelako kaltetutako softwareak. Erasotzaile batek ahultasun hori balia lezake DHCPv4 pakete bat bidaliz kaltetutako gailu batera. Eraso arrakastatsu bat izanez gero, erasotzaileak gailua berrabiatzea eragin lezake, eta horren ondorioz zerbitzuaren ukapen egoera sortu (DoS). Larritasun kritikoko ahultasun horretarako CVE-2018-0174 identifikatzailea erabili da.\nSarrera datuen balioztatze ezegokia: Cisco IOS eta Cisco IOS XE softwarearen DHCP enkapsulazio funtzionaltasunaren 82. aukerak duen ahultasun bat baliatuz, autentifikatu gabeko urruneko erasotzaile batek kaltetutako gailua berrabiatzea eragin lezake. Horren ondorioz zerbitzuaren ukapen egoera (DoS) sortuko litzateke. Ahultasun hau gertatzen da birtransmisio agenteen aldetik DHCP 4. Bertsioaren (DHCPv4) paketeetatik jasotzen duen sarreraren egiaztatze osatugabea egiten duelako kaltetutako softwareak. Erasotzaile batek ahultasun hori balia lezake DHCPv4 pakete bat bidaliz kaltetutako gailu batera. Eraso arrakastatsu bat izanez gero, erasotzaileak heap-en gainezkatzea eragin lezake, eta horren ondorioz zerbitzuaren ukapen egoera sortu (DoS). Larritasun kritikoko ahultasun horretarako CVE-2018-0172 identifikatzailea erabili da.\nSarrera datuen balioztatze ezegokia: Cisco IOS eta Cisco IOS XE softwareak duen ahultasun bat baliatuz, DHCP 4. Bertsioaren (DHCPv4) paketeen enkapsulazioaren 82. aukera berrezartzen duena, autentifikatu gabeko urruneko erasotzaile batek kaltetutako gailua berrabiatzea eragin lezake. Horren ondorioz zerbitzuaren ukapen egoera (DoS) sortuko litzateke. Ahultasun hau gertatzen da kaltetutako softwareak DCHPv4 zerbitzarietatik datozen DHCPOFFER mezuen 82. enkapsulazio aukeraren informazioarekin jasotzen duen sarreraren egiaztapen osagabea ezartzen duelako. Erasotzaile batek ahultasun hori balia lezake DHCPv4 pakete bat bidaliz kaltetutako gailura, ondoren gailu horrek DHCPv4 zerbitzari batera birbidal dezan. Zerbitzariaren erantzunean enkapsulaturik dagoen 82. aukerarekin prozesatzen duenean informazioa kaltetutako softwareak, akats bat gerta liteke. Eraso arrakastatsu bat izanez gero, erasotzaileak gailua berrabiatzea eragin lezake, eta horren ondorioz zerbitzuaren ukapen egoera sortu (DoS). Larritasun kritikoko ahultasun horretarako CVE-2018-0173 identifikatzailea erabili da.\nSarrera datuen balioztatze ezegokia: Cisco IOs eta Cisco IOS XE softwareak Internet Key Exchange Versión 2 (IKEv2) moduluan duen ahultasun bat baliatuz, autentifikaziorik gabeko urruneko erasotzaile batek memoria galtzea edo kaltetutako gailua berrabiatzea eragin lezake, zerbitzuaren ukapen egoera sortuz (DoS). Ahultasun hau gertatzen da IKEv2 pakete batzuen prozesamendu oker batengatik. Erasotzaile batek ahultasun hori balia lezake IKEv2 pakete bat bidaliz kaltetutako gailu batera, prozesatuak izan daitezen. Eraso arrakastatsu bat izanez gero, kaltetutako gailuak memoria iraunkorki kontsumi dezan eragin liteke eta batzuetan berrabiatzeak gertatzea, eta horren ondorioz zerbitzuaren ukapen egoera sor liteke (DoS). Larritasun kritikoko ahultasun horretarako CVE-2018-0158 identifikatzailea erabili da.\nEragiketen murrizketa okerra bufferraren memoriaren mugen barnean: Cisco IOS, Cisco IOS XE eta Cisco IOS XR softwarearen LLDP azpisistemak duen bufferraren gainezkatzearen ahultasun bat baliatuz, autentifikaziorik gabeko alboko erasotzaile batek zerbitzuaren ukapen egoera eragin lezake (DoS) edo altxatutako pribilegioekin kode arbitrarioa exekutatu. Larritasun kritikoko ahultasun horretarako CVE-2018-0167 identifikatzailea erabili da.\nKanpoko iturrietatik datozen katea erako (string) parametroen erabilera okerra: Cisco IOS Software eta Cisco IOS XR Softwarearen LLDP azpisistemaren barnean kateak erabiltzeko moduak duen ahultasun bat baliatuz, alboko sare batera konektatutako erasotzaile batek, autentifikatuta egon behar izan gabe, Zerbitzuaren Ukapena eragin lezake edo altxatutako pribilegioekin kode arbitrarioa exekutatu. Larritasun altuko ahultasun horretarako CVE-2018-0175 identifikatzailea erabili da.\nMemoriaren bufferraren mugetan eragiketen murrizketa ezegokia: Cisco IOS Software eta Cisco IOS XR Softwarearen LLDP azpisistemak duen bufferraren gainezkatze erako ahultasun bat baliatuz, alboko sare batera konektatutako erasotzaile batek, autentifikatuta egon behar izan gabe, Zerbitzuaren Ukapena eragin lezake edo altxatutako pribilegioekin kode arbitrarioa exekutatu. Larritasun altuko ahultasun horretarako CVE-2018-0167 identifikatzailea erabili da.\nAhultasuna akatsen erabilera eta kudeaketan (PK-ERRORS): Akatsak kudeatzeko moduan ahultasun bat dago BFD (Bidirectional Forwarding Detectio) protokoloaren goiburu bat osagabe dagoenean BFD pakete horren barnean. Urruneko erasotzaile batek, autentifikazioaren beharrik gabe, bereziki gaizki sortutako BFDF paketeak bidal litzake kaltetutako Switchean zehar, Zerbitzuaren Ukapena eraginez sistemaren nahitaezko berrabiatze batengatik. Larritasun altuko ahultasun horretarako CVE-2018-0155 identifikatzailea erabili da.\nEragiketen murrizketa okerra bufferraren memoriaren mugen barnean: Cisco IOS eta Cisco IOS XEren zerbitzuaren kalitatearen azpisistemak (QoS) duen ahultasun bat baliatuz, autentifikatu gabeko urruneko erasotzaile batek zerbitzuaren ukapena (DoS) eragin lezake edo kode arbitrarioa exekutatu pribilegio gorenekin. Ahultasuna gertatzen da modu okerrean egiaztatzen direlako kaltetutako gailuaren 18999/udp atakara zuzenduta dauden paketeetako hainbat balio. Erasotzaile batek ahultasun hori balia lezake pakete gaiztoak bidaltzeko eta horiek prozesatzean bufferraren gainezkatze egoera gerta liteke. Ahultasun hau arrakastaz baliatuz gero, erasotzaileak kaltetutako gailuan kode arbitrarioa exekuta lezake pribilegio gorenekin. Era berean, erasotzaileak ahultasun hori balia lezake gailuak 'reload' eragiketa bat egin dezan. Ondorioz, epe baterako zerbitzuaren ukapen egoera sortuko litzateke, gailua berrabiatzen den bitartean. Larritasun kritikoko ahultasun horretarako CVE-2018-0151 identifikatzailea erabili da.\nOhartarazpen honetan azaldutako ahultasunetarako ondoko identifikatzaileak erreserbatu dira:\nRockwell Automation Stratix Industrial Managed Ethernet Switch: CVE-2018-0171, CVE-2018-0156, CVE-2018-0155, CVE-2018-0174, CVE-2018-0173, CVE-2018-0167, CVE-2018-0175\nRockwell Automation Stratix and ArmorStratix Switches: CVE-2018-0171, CVE-2018-0156, CVE-2018-0174, CVE-2018-0172, CVE-2018-0173, CVE-2018-0158, CVE-2018-0167, CVE-2018-0175\nRockwell Automation Stratix Services Router: CVE-2018-0158, CVE-2018-0151, CVE-2018-0167, CVE-2018-0175\nEtiketak: Eguneraketa, Cisco, Sistema Eragilea, Ahultasuna


Trakzio mekanikoko ibilgailuen zerga ordaintzeko epea astelehenean zabalduko dute : Oarsoaldeko Hitza\nTrakzio Mekanikoen Ibilgailuen gaineko Zerga ordaintzeko epea zabalduko dute astelehenean.\nTrakzio mekanikoko ibilgailuen gaineko aurtengo zerga ordaintzeko borondatezko epea astelehenean zabalduko du udalak (hilak 17) eta apirilaren 7an amaituko da. Helbideratuta dauden erreziboak beti bezala, epearen azken egunean kobratuko dituzte. Epe hori amaituta, premiamendu bidezko derrigorrezko jardunbideari ekingo dio udalak, eta ordaindu ez diren kuotak dagokien gainordainarekin kobratuko dira.\nOrdainketak Zu! zerbitzuan egin ditzakete zergadunek asteazken eta ostiraletan 07:30etik 15:00etara, eta astearte eta ostegunetan 07:30etik 19:00etara, edo edozein entitate laguntzailean, goian aipatutako epea amaitu bitartean.


Bizkaitarrek aurten ere jasoko dute euskara ikasteko Euskara Eskura Txartela diru laguntza – Bilbao Euskaraz\nBizkaitarrek aurten ere jasoko dute euskara ikasteko Euskara Eskura Txartela diru laguntza\n30/07/2020 Euskaltegiak, Gazteak, Gurasoak, Helduak, MerkatariakEuskara eta Hezkuntza Saila\nAurten ere jasoko dute bizkaitarrek Euskara Eskura Txartela euskara ikasteko. Bizkaiko Foru Aldundiko Euskara, Kultura eta Kirol Sailak, HABE eta Bizkaiko euskaltegi-sarearekin batera, laugarren urtez jarri du abian Euskara Eskura Txartela programa.\nDeskontua egiteko bonua da, eta eskuratzen dutenek 2020-2021 ikasturteko matrikula egitean erabil dezakete, programari atxiki zaizkion euskaltegietan eta autoikaskuntzarako zentro homologatuetan. Bizkaian erroldatutako pertsonentzat izango da, baldin eta egiaztatzen badute A1, A2, B1 eta/edo B2 mailak gainditu dituztela 2019ko irailaren 1etik 2020ko abuztuaren 30era bitartean.\nUztailaren 29tik abuztuaren 7ra egongo da zabalik Euskara Eskura Txartela programan izena emateko epea. Bizkaiko Foru Aldundiaren web-orrian tramitatu behar dira eskabideak, esteka honetan: http://web.bizkaia.eus/eu/-/euskara-eskura-txartela.\nProiektua abian jartzeko, 400.000 euroko aurrekontu-partida onartu du Aldundiak, konpromisoa hartua baitu euskara ikasteko ahalegina egiten duten pertsonei lagunduko dieten neurriak hartzeko eta, horrela, pertsona horiek animatzeko euskara ikasten jarrai dezaten harik eta ezaguera-maila nahikoa duten arte euskaraz hitz egiteko nahi duten guztietan.\nAurreko bidaleta “Bziber”, Bizkaiko 11 eta 13 urte bitarteko gazteentzako Tik Tok erronka digitala Hurrengo bidalketa Badator Euskaraldia!


Herrikide, Hezkuntzako Berrikuntza sarietako finalisten artean - Tolosaldeko ataria\nHerrikide, Hezkuntzako Berrikuntza sarietako finalisten artean\nMikel Iraola 2018-05-15 20:13\n500 ikastetxe baino gehiagoko 750 proiektu aztertu ditu hezkuntza arloko adituez osatutako epaimahaiak; Tolosako Herrikide ikastetxearen KIDE programa, Bullying-ari aurre egiteko proiektuen mailan zazpi onenen artean dago.\nHerrikideko KIDE proiektuak berak joan den urteko urrian jaso zuen lehen saria, Alcala-ko (Madril, Espainia) Unibertsitateko IMECA ikerkuntza taldearen eskutik. Bada, bigarren sari bat jasotzeko hautagaien artean da orain. Innovación Educativa sarien lehen edizioa ospatuko da, eta gaur jakinarazi dutenez, Tolosako ikastetxea zazpi finalisten artean dago.\nMaiatzaren 25ean emango dituzte jakitera saridunak. Momentuz, bozketa epea abiatu dute webgunean, eta momentuz botoen %5a eskuratu du Tolosako ikastetxeak.\nEmaitzetatik harago, Peio Agirrezabal zentroko zuzendaria pozik mintzatu da: «Honelako sari edo izendapenek erakusten dute proiektua sendoa dela. Esperientzia eta ibilbide luzea dugu proiektu honen barruan, eta interes handia pizten ari da, baita Euskal Herritik kanpo ere».\nDuela 13 urte sortu zuten KIDE, Kidetasunerako Dinamikak Eskolan programa, Herrikiden, eskola jazarpena saihestu eta bizikidetza positiboa sustatzeko helburuarekin. Adimen emozionalean oinarritzen da proiektua, eta gatazkak hauteman ondoren, horiek kudeatzeko dauden tresnak ikasleen eskura jartzen ditu.\n«Gatazka batetik irteteko eta aurrera egiteko aukerak aztertzen ditugu proiektuan. Azken finean, helburua da gatazken aurrean guztiok prest izatea, guztiok izango baititugu gatazkak bizitzan zehar», dio Agirrezabalek.\nBost adarreko proiektua\nHorretarako bost esparrutan eragiten dute. Gaztetxoenentzat, 5-7 urte bitarteko haurrentzat, Adostokiak delakoak sortu dituzte. Bertan, ikasleak, euren kabuz, arazoei konponbidea ematen saiatzen dira.\nHirugarren mailatik gorako ikasleentzat, berriz, bitartekaritza zerbitzua dute. LH5 eta LH6ko ikasleek egiten dituzte bitartekari lanak; DBH1 eta DBH2ko ikasleak, berriz, bitartekari-laguntzaile gisa aritzen dira.\nSare sozialetan sor daitezkeen gatazkei begira, aldiz, ziberkide delakoak sortu dituzte, DBH4ko ikasleekin. Formazio bereziak jaso ondoren, tutoretza saioak izaten dituzte. Ikasleek ziberkide horiekin harremanetan jartzeko aukera dute e-mail bidez. Agirrezabalen ustez, «ikasleek gertutasun gehiago dute elkarren artean, irakasle edo gurasoekin baino, eta arazoak ekiditen laguntzen du horrek».\nAmaitzeko, bizikidetza behatokia dute. Orientazio departamentuko kideek, irakasleek, irakasle ez diren eskolako langileek, gizarte zerbitzuetako pare bat kidek eta hainbat gurasok osatzen dute taldea, eta hilabetean behin arratsalde batez biltzen dira, gaiaz hausnartzeko.\nHerrideko ordezkariak –erdian, Peio Agirrezabal– Alcala-ko Unibertsitateko sari banaketan.


About: Himeji gaztelua\nHimeji gaztelua (japonieraz 姫路城, Himeji-jō?) Japoniako Hyogō prefeturako (antzinako Shikito barrutia, Harima probintzian) Himeji kostaldeko hirian, Kōbetik 47 kilometro inguru mendebaldera kokatuta dagoen japoniar gaztelu bat da. Oraindik baldintza onetan mantentzen den Erdi Aroko Japoniako egiturarik antzinakoenetako bat da. UNESCOk Gizateriaren Ondare izendatu zuen 1993an. Japoniako toki historiko berezi bat eta Japoniako Altxor Nazional bat ere bada. Matsumoto gaztelua eta Kumamoto gazteluarekin batera Japoniako hiru "Gaztelu Ospetsu"etako bat da, eta herrialde osoko bisitatuena. Batzuetan Hakuro-jō edo Shirasagi-jō izenekin ezagutzen da ("lertxun zuriaren gaztelua" esan nahi duena, kanpoaldeko bere kolore zuri dizdiratsuaren ondorioz. Gaztelu hau sarri agertzen da japoniar telebistan fikziozko telesail eta filmeen eskenategi bezala, Tokioko Edo gazteluak gaur egun ez baitu Himeji gazteluak duenaren pareko dorre nagusirik. Himeji hiri barnean bertan oso erabilia den erreferentzia puntu bat da, gaztelua bera muino baten tontorrean kokatuta dagoenez, hiriaren zati handi batetik ikusi baitaiteke. Himeji gaztelua Himeji hiriko iparraldeko zatian kokatua dago, Himeyama eta Sagiyama mendien gainean eraikia, eta bere giroa aro feudalarekin lotua duen Japoniako toki gutxietako bat da. Gaztelu honen historia Erdi Aroan abiatzen da, Akamatsu klanak Himeyama mendian gaztelu bat eraiki zuenean (iritzi ezberdinak dauden arren. Sengoku aroaren amaieran Toyotomi Hideyoshi daimyōaren gazteluetako bat bihurtu zen, eta ondoren, Edo Aroan Himeji domeinuaren gobernu feudalaren egoitza izan zen, hasiera batean Ikeda klanarena eta jarraian Honda eta Sakai klanetako fudai daimyōena. Meiji aroan Japoniako Armada Inperialaren egoitza bat bihurtua izan zen, Infanteriako 10. Erregimenduak okupatu zuelarik. Garai honetan zehar gaztelua botatzea pentsatu zen, baina hau eta beste batzuk gobernuaren finantzaketaren bidez mantentzeko bultzatu zen. Ozeano Bareko Gerran su bonbak erori ziren dorre nagusiko (tenshukaku) goi solairuaren gainean, baina bonba hauek ez zuten eztanda egin, gertakari honen ondoren gaztelua kaltegabe mantentzea ia miraria izan zelarik. Gaur egun gaztelua bere dorre nagusiak osatzen du (天守, tenshu?), dorre handiaz (大天守, daitenshu?), dorre txikiaz ((小天守, shōtenshu?) eta bere zortzi watariyaguraz (渡櫓, 'watariyagura'?) osatua dagoena, guztiak batera Japoniako Altxor Nazional bat direlarik ((国宝, kokuhō?). Gainera, badaude beste 74 egitura (yagura 櫓, 'yagura'?), horien artean 27 watariyagura, 15 ate (門, mon?) eta 32 harresi (塀, hei?) Japoniako Jabego Kultural Garrantzitsu (重要文化財, jūyō bunkazai?) izendatuak izan direnak. 1993an ere, UNESCOk multzo hau Gizateriaren Ondare izendatu zuen. Gazteluko dorre nagusia Edo aroa baino lehen eraiki zenez eta oraindik existitzen denez, hamabi genson tenshu (現存天守, 'genson tenshu'?) gaztelu dorreen taldeko zati da, Bitchū Matsumaya, Hikone, Hirosaki, Inuyama, Kōchi, Marugame, Maruoka, Matsue, Matsumoto, Matsuyama eta Uwajima gazteluen dorrekin batera. Gainera, dorre nagusia lau gaztelu-altxor nazionaletakotzat (国宝四城, kokuhō shijō?) hartzen da, Altxor Nazional izateari erreferentzia eginez, Matsumoto, Hikone eta Inuyamarekin banatzen duena. Toki hau jidaigeki (drama historikoa) telesailen eta Sengoku eta Edo aroetan girotutako filmeen eskenategi bihurtu da bere giroa dela eta, eta aipaturiko giroei buruzko erreferentzia irudi bezala erabili da. (eu)\nHimeji gazteluaren dorrea hegomendebaldetik ikusia\nHimeji gaztelua (japonieraz 姫路城, Himeji-jō?) Japoniako Hyogō prefeturako (antzinako Shikito barrutia, Harima probintzian) Himeji kostaldeko hirian, Kōbetik 47 kilometro inguru mendebaldera kokatuta dagoen japoniar gaztelu bat da. Oraindik baldintza onetan mantentzen den Erdi Aroko Japoniako egiturarik antzinakoenetako bat da. UNESCOk Gizateriaren Ondare izendatu zuen 1993an. Japoniako toki historiko berezi bat eta Japoniako Altxor Nazional bat ere bada. Matsumoto gaztelua eta Kumamoto gazteluarekin batera Japoniako hiru "Gaztelu Ospetsu"etako bat da, eta herrialde osoko bisitatuena. Batzuetan Hakuro-jō edo Shirasagi-jō izenekin ezagutzen da ("lertxun zuriaren gaztelua" esan nahi duena, kanpoaldeko bere kolore zuri dizdiratsuaren ondorioz. (eu)


FTK agenda – Fedeola\nFedea eta kultura 2017.\nMattin Larzabelek proposatu agenda\nUrriaren 21a larunbata, Belokeko fraileen komentuan, DEMAF eguna, goizeko 09.00 – 18.00 arte.diozesako talde, mugimendu eta eliztar elkarteen eguna.\nUrriaren 25a, asteazkena, Baionako euskal erakustokian, “bakea kantatuz” diskoaren aurkezpena, arratsaldeko 18.30; atxik Berrituz elkarteak antolaturik.\nAzaroaren 3a, ostirala, Maule garaiko elizan 20.00 bakea euskal herrian eta munduan otoitzaldia, atxik Berrituz eta Xiberoko parropiako ordezkariek antolatua.\nAzaroaren 18a, larunbata, Senperen 09.30 – 17.00, euskal katiximako haurren eguna, Iban Erguy eta Ziril Alvarezen lekukotasunak. Programa eska dakioke JM Barnetche Uztaritzeko erretorari.\nAzaroaren 26a, igandea, Baionako Polo Beyris elkartetxean Ezbortizkeriaren arrastiria,17.00 – 21.00. 17.00 : ezbortizkeriaren lekuko eragileen topaketak. 18.00 : Jean-François Bernardiniren (1) mintzaldia : “ezbortizkeria biziko hornidura”, ondotik eztabaida. 20.00 urrupaldia.\nAipagai nagusia Oharra : Hizlaria AFE UMANI elkartearen sortzailea da, Imuvrini musika-talde Korsikarraren bultzatzailea.\nAzaroaren 29a, asteazkena, Uztaritzeko apezetxean, 18.00 fedea eta kultura taldearen bilkura Mikel Erramousperekin. Aipagai nagusia : Jaun apezpikuak FTK elkarteari bidali dion gutuna.\nAbenduaren 9a, larunbata, Parisen 11.00 – 15.00, euskal bake prozesuaren aldeko manifestaldia; bake bidea eta bake artisauak elkartek antolaturik. Autobusak eta treinak antolatuak.


Usansoloko ludotekan aitite-amamekin biloben eguna ospatuko dugu - Berriak | SOINHEZI SL Servicios Socioculturales\nUsansoloko ludotekan aitite-amamekin biloben eguna ospatuko dugu\nUsansoloko umeok, euren aitite-amameekin batera, udazkeneneko arratsalde zoragarriaz disfrutatu ahal izango dugu bihar, azaroak 22, arratsaldeko 5etatik aurrera “Gure Etxea” erretiratuen etxean.\nZeinen ondo ezagutzen gaituzten! Jakin badakite bizkotxoz lagundutako txokolate kikara bat eta litxarreria batzuen truke amen batean gaituztela bertan.\nEta euren bilobok askotan poztasun faltan ibiltzen direna badakigunez, Sole “Lagun bila dabilen dantzaria”ren ikuskizunarekin joango gatzaizkie sorpresa ematera, euren irribarrerik onena ateratzeko asmoz.\nGonbitea egin digute eta bertan izango gara arratsaldeko 7ak arte, ordu horretan ume handiak bingoan aritzeko ordua baita, debalde, noski. Euren kasa utziko ditugu disfruta dezaten, azken finean euren eguna da eta.\n“Aitite dala tutulunberde\namama dala masuste\naita yoan da Bitoriera\nama lepoan artute\naita etorri da Bitorietik\nAitite dala tutulunberde\namama dala masuste”